Hunter X Hunter Akan Kembali Dengan Jilid Manga Terbaru November Ini di Jepun!

Setelah empat tahun berehat, siri manga Hunter x Hunter akhirnya menemui peminat semula pada tahun ini. Pada bulan Mei yang lalu, pelukis manga Togashi Yoshihiro telah memberikan kemas kini terbaru mengenai siri itu. Hampir setiap hari dia akan memuat naik gambar draf kasar untuk Hunter X Hunter. Berita baiknya, bab-bab baru sudah selesai dan dijadualkan untuk diterbitkan pada November ini dengan jilid terbaru.

Pengumuman ini telah dilakukan melalui Twitter rasmi Shonen Jump. Ia juga mendedahkan tarikh jilid 37 itu dikeluarkan iaitu pada 4 November 2022. Buat sementara ini hanya jilid dalam bahasa Jepun sahaja diumumkan. Versi bahasa Inggeris mungkin akan dikeluarkan kelak oleh Viz Media.

『HUNTER×HUNTER』37巻（冨樫義博・著／定価528円（税込））の発売が11月4日（金）に決定しました。— 少年ジャンプ編集部 (@jump_henshubu) September 19, 2022

Buat sementara ini, siri tersebut mempunyai 10 bab baru bermula daripada bab 381 sehingga bab 390. Memandangkan satu pun bab baru Hunter X Hunter belum diterbitkan dalam majalah Shonen Jump. Ada kemungkinan besar ia mungkin tersedia selepas jilid 37 itu dijual. Jadi pembaca luar negara mempunyai peluang untuk meneruskan semula pengembaraan mereka bersama Gon dan kawan-kawannya.

Togashi-sensei juga telah menambah lebih ramai pembantu untuk menyiapkan bab-bab yang seterusnya. Peminat bolehlah nantikan jilid seterusnya pada tahun 2023 pula. Anda yang masih belum membaca manga Hunter X Hunter, di laman web atau aplikasi MangaPlus. Siri animenya juga tersedia di Netflix dan Bilibili untuk ditonton.
Untuk mendapatkan segala liputan mengenai Hunter X Hunter daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Hunter X HuntermangaTogashi Yoshihiro


Resident Evil 3 Remake akan datang dengan demo terbaru nanti!

Selepas kejayaan Resident Evil 2 Remake pada tahun lalu, ramai peminat menantikan jalan penceritaan Jill Valentine menentang si kejam Nemesis, melalui jalanan yang banyak tempuran diantara manusia dan makhluk-makhluk beserta zombi, kesemua ini akan terjadi dalam Resident Evil 3 Remake yang meneruskan sirinya untuk dibuat semula sesuai untuk konsol kita masa kini!

Hari ini, Capcom pula secara rasmi memberi berita baik pada pemain bahawa Resident Evil 3 Remake akan ada demo tidak lama lagi! Resident 3 Remake ini sudah tentu akan ada beberapa perubahan dari yang asal, grafik memang 100% lah, selain itu terdapat juga permainan asimetris multiplayer mode bersama permainan ini iaitu Resident Evil: Resistance, dimana seorang pemain menjadi Mastermind, 4 lagi pemain akan mencuba untuk larikan diri dari Mastermind.

It was written in the STARS… 💫A Resident Evil 3 Demo is on the way. We'll have more details in the near future! pic.twitter.com/wqN2AwI3pH
— Resident Evil (@RE_Games) February 25, 2020

Kini, kurang dari 6 minggu untuk pelancaran rasminya iaitu 3 April 2020 ini, pengumuman demo yang akan hadir ini nyata membuat peminat makin teruja. Walaupun permainan berlaku di bandar yang sama dan mempunyai beberapa elemen yang serupa seperti antagonis yang besar dan berterusan, cerita-cerita itu agak berbeza. Resident Evil 3 juga merupakan yang terakhir dari tajuk Resident Evil klasik yang sebenar sebelum francais mula bereksperimen dengan tajuk susulan seperti Code: Veronica dan Resident Evil 4.

Jadi jangan lupa untuk terus kemaskini dengan Capcom atas kehadiran demo nya dalam masa yang terdekat ini! Jangan lupa pelancaran permainan penuh adalah 3 April 2020 dan akan keluar untuk platform PlayStation 4, Windows PC dan Xbox One.
Jangan lupa untuk ikuti kami di TikTok!
  @gamersantaimy
Tags: CapcomRE 3 DemoResident Evil 2 Remakeresident evil 3 remakeResident Evil Resistance


Deadpool dapatkan manga eksklusif di Shonen Jump!

Deadpool akan mendapat manga baru dalam kolaborasi antara Marvel dan Shueisha untuk Shonen Jump! Pada tahun 2019, Shueisha dan Marvel bekerjasama untuk sebuah projek khas bernama “Marvel x Shonen Jump+ Super Collaboration” yang menyaksikan beberapa pencipta Shonen Jump menghasilkan jalan cerita baru tentang wira pilihan mereka daripada Marvel Universe. Salah satu manga adalah Deadpool: Samurai, yang melihat anti-hero kami mengakui kenyataan bahawa dia tiba-tiba berada di dalam manga Shonen Jump lalu terpaksa membiasakan diri dalam suasana baru.

Nampaknya manga ini sangat popular dengan peminat sehingga Shueisha dan Marvel memberikannya sambungan jalan cerita penuh. Menampilkan penulis Sanshirou Kasama dan ilustrasi daripada Hikaru Uesugi, Deadpool: Samurai boleh dibaca di aplikasi Shonen Jump+ pada bulan ini. Di bawah adaah pengumuman rasmi daripada Kasama dan Uesugi di Twitter bersama pengesahan darpada akaun Twitter rasmi Marvel Japan.

新連載の告知です。良ければ読んでください。#MARVEL #deadpool#デッドプールSAMURAI
Deadpool manga will be serialized with Jump + pic.twitter.com/DUurUceLKF
— 植杉 光＠ジャンプ＋DP連載 (@HIKARU_UESUGI) December 5, 2020

【お知らせ】ジャンプ+にて12月10日（木）にMARVELとのコラボ漫画『デッドプール:SAMURAI』の連載が始まります。
作画は読切版と同じく植杉光（@HIKARU_UESUGI）くんです。
よろしくお願いいたします。 pic.twitter.com/wqurLiyPmM
— 笠間三四郎 (@kasama346) December 5, 2020

／速報東京コミコン2020で重大発表🎊＼
少年ジャンプ＋で #デッドプール が連載決定‼
12月10日（木）の配信開始までお待ちください👍#マーベル pic.twitter.com/JAlOizTbUg
— Marvel (@marvel_jp) December 5, 2020

Sekali lagi saya ingatkan, Deadpool: Samurai boleh dibaca di aplikasi Shonen Jump+ pada 10 Disember, tetapi ia masih belum sah jika ia dikeluarkan dalam bahasa Inggeris pada saat penulisan artikel. Adakah anda teruja untuk melihat Deadpool di dalam dunia manga? Beri tahu pendapat anda dalam ruang komen sekarang!
Jangan lupa untuk ikuti kami di TikTok!
  @gamersantaimy
Tags: DeadpoolDeadpool: SamuraimangaMarvelshonen jumpShueisha


Overwatch 2 memperkenalkan Ramattra, sesi Q&A tentang hero Tank baru! [Interview]

Seperti yang anda semua tahu, Overwatch kini adalah “free-to-play” yang bertujuan untuk menggandakan lagi keseronokan di dalam game. Inilah yang cuba dilakukan oleh Blizzard melalui pelbagai kemas kini menarik seperti memperkenalkan hero Tank terbaru, Ramattra, di dalam Overwatch 2. Di sini, kami mendapat peluang untuk menemu ramah beberapa orang daripada Blizzard yang terlibat dalam proses pembangunan hero tersebut.

Gavin Jurgens Fyhrie – Lead/Principal Narrative DesignerDion Rogers – Art DirectorAlec Dawson – Lead Hero Designer

Menerusi temu ramah ini, kami banyak bercakap tentang hero terbaru Overwatch 2 yang akan dikeluarkan pada Season 2 iaitu Ramattra dan pelbagai kemaskini penambahbaikan yang akan mereka lakukan pada masa hadapan. Tanpa melengahkan masa lagi, jom kita lihat isi kandungan!

Gameplay

Apakah abiliti Ramattra?
Alec: Kami tidak boleh memberikan butiran penuh lagi, ada banyak maklumat lagi akan datang apabila Ramattra masuk Season 2. Tetapi salah satu perkara yang telah kami bincangkan ialah Ramattra mempunyai 2 bentuk. Dia adalah salah seorang hero pertama yang mempunyai kebolehan ini.
Dia mempunyai Omnic Form di mana dia melakukan gameplay jenis poking. Dia melindungi rakan sepasukan, mempunyai tongkat sebagai senjata. dan Nemesis Form di mana dia berubah menjadi lebih besar, lebih mengancam dan cuba untuk jatuhkan pihak lawan.
Bagaimana pula tentang gampelay? Apakah situasi yang sesuai untuknya? Siapa yang boleh bersinergi dengan dia?
Alec: Dalam Omnic Form, terdapat banyak gameplay dan pemain perlu memutuskan bila untuk bertukar ke Nemesis Form. Apabila mereka mula bergegas ke pasukan musuh, itu adalah keputusan yang sangat penting untuk dibuat dan juga merupakan keputusan yang sangat penting untuk berkoordinasi dengan rakan sepasukan
Untuk sinergi, Lucio boleh banyak bantu. Lucio boleh bantu speed boost, membantu Ramattra mencapai posisi yang dia mahu masuk. Sebaliknya, Ramattra adalah sasaran besar, jadi fikirkan siapa yang boleh mengambil kesempatan daripada saiznya itu, mungkin seseorang yang boleh flank dari belakang atau baling sleep dart; perkara bersifat itu.
Jadi apabila Ramattra berubah Form, ia adalah satu Ability, bukan Ultimate?
Alec: Ia memang satu Ability, jadi ia ada cooldown. Dia mempunyai cooldown dalam Nemesis Form sebelum kembali ke Omnic Form.
Apakah cara Ramattra melakukan damage? Adakah dia mempunyai senjata api atau menembak orb seperti Zen dan apakah bezanya antara setiap Form?
Alec: Dia mempunyai tongkat yang menembak peluru berterusan. Dalam bentuk Nemesis, dia akan menumbuk musuh. Jadi anda boleh bayangkan bagaimana rupanya.
Adakah survivability Ramattra lebih hebat daripada Orisa, Rein, Hog, DoomFist atau Junker Queen?
Alec: Ramattra mempunyai beberapa kebolehan defensif seperti itu, mempunyai cara untuk melindungi dirinya dan pasukannya dalam kedua-dua bentuk, mereka berbeza sedikit dan bagaimana mereka melakukannya. Jadi dia mempunyai beberapa kebolehan bertahan, saya akan katakan anda tahu bahawa bahagian tengah juga mempunyai bantuan besar untuk memanfaatkannya sepenuhnya bahagian itu.
Kisah Ramattra
Sebelum kita pergi lebih lanjut ke topik ini, amat disarankan untuk korang tonton dahulu trailer sinematik di bawah:

Adakah Ramattra mempunyai kaitan dengan Iris?
Gavin: Selamat untuk kata bahawa Ramatra dan Zenyatta sangat rapat.
Bagaimanapun mereka berkenalan antara satu sama lain melalui Monastery. Malah Ramattra yang membawa Zanyata kembali ke Monastery dan memperkenalkannya kepada Shambali. Mereka menjadi rapat seperti adik-beradik dan itu menarik untuk melihat mereka berinteraksi semasa mempelajari perkara baharu tentang Zenyatta melalui dialog.
Dengan Ramattra, apakah sisi baharu konflik Omnic yang akan diterokai atau dikembangkan?
Gavin: Dia adalah ketua Null Sector, pasukan Omnic yang memperjuangkan kebebasan Omnic yang mungkin anda pernah lihat sepanjang kisah cerita Overwatch. Jadi anda akan belajar lebih banyak tentang Null Sector, tentang apa yang mereka perjuangkan, sebab perjuangan itu sangat penting untuk orang Omnic dan lebih lanjut tentang bagaimana dunia melihat Null Sector, apa mereka melakukan adalah berbahaya dan menakutkan kepada ramai orang, tetapi bagi kenapa ia diperlukan.
Proses mencipta Ramattra dalam Overwatch 2

Ramattra dibuat sebagai Tank dan Omnic. Apakah cerita/seni dan latar belakang watak yang menjadi inspirasi penciptaannya?
Dion: Biasanya apabila kita memulakan penciptaan hero, kita memikirkan fantasi seorang hero yang kita mahu jadi. Sebagai contoh, untuk Reinhard, ia tentang menjadi seorang kesatria atau pelindung pasukan. Kami tahu Ramattra akan menjadi Tank kerana cerita yang kami kembangkan untuknya adalah dia pelindung rakyatnya, jadi rasanya sesuai untuk jadikannya watak Tank. Tetapi dengan Nemesis Form, apabila dia bertukar menjadi hero besar ini, terdapat fantasi seperti Hulk yang sangat berbahaya dan mengancam. Itulah sebahagian daripada fantasi Ramattra semasa kami menciptanya.
Beberapa reka bentuk seni yang kami pilih, kami benar-benar mahukan 2 bentuk berbeza, Omnic Form dan Nemesis Form, tetapi anda masih dapat merasakan ia wira yang sama. Jadi fantasinya ialah mode gergasi semasa anda bermain dan bilakah masa yang sesuai untuk melakukan pertukaran daripada Nemesis Form kepada Omnic.
Gavin: Memang menarik sebab kali pertama kita jumpa Ramattra adalah semasa The Storm Rising  dan sinematik lain di mana anda jumpa dia sebagai orang Omnic misteri yang bercakap dengan Doomfist. Pada saat ini dengan pelancaran Ramatra, ini semua hanyalah permulaan kepada semua jawapan yang pemain inginkan sejak dulu lagi, siapakah watak baru ini? A yang dia nak? Apayang dia telah buat dengan Null Sector? Dan apa maksudnya dengan dunia Overwatch?
Dion: Kami mengambil masa yang lama untuk membuat hero Overwatch. Kami menguji, kami play test, kami mencuba idea. Saya masih ingat ketika Bastion sebagai penberi idea utama, kami cuba banyak macam-macam dengannya, dan kami menurunkannya kepada hero lain kadang-kadang. Bukannya kami bekerja pada Ramattra dengan terperinci sepanjang 2-3 tahun lalu, ia hanya mengambil masa untuk seorang hero Overwatch 2 terutamanya dari segi reka bentuk artistik. Kami berasa bertuah kerana dapat mencapai beberapa matlamat atau idea kerana diberi banyak masa untuk melakukan kerja. Mencipta hero Overwatch mengambil masa yang lama, anda boleh melihat usaha kami dengan Ramattra.
Melalui Ramattra, apakah sisi baharu konflik Omnic yang akan diterokai atau diperluaskan?
Gavin: Dia adalah ketua Null Sector, pasukan Omnic yang memperjuangkan kebebasan Omnic yang telah anda lihat sepanjang cerita Overwatch. Jadi saya rasa anda akan mempelajari lebih lanjut tentang Null Sector, tentang apa yang mereka perjuangkan, tentang mengapa perjuangan itu sangat penting kepada orang Omnic dan banyak lagi tentang cara dunia melihat Null Sector, mengapa, apa yang mereka lakukan adalah berbahaya dan menakutkan kepada orang ramai.
Ramattra mempunyai dua bentuk, Omnic dan Nemesis, bolehkah anda menghuraikan sedikit tentang konsep atau idea di sebalik pelaksanaan Omnic Form dan kebolehan Nemesis?
Alec: Dari perspektif gameplay, mereka benar-benar akan berbeza sama sekali. Dia mempunyai beberapa abiliti berbeza bergantung pada Form. Jadi, anda bukan sahaja akan merasainya melalui mekanik gameplay Ramattra, tetapi juga secara visual. Ramattra apabila dalam bentuk Omnic, tidak begitu besar, dia kelihatan normal seperti tank, tetapi apabila dia berubah, anda sebenarnya akan melihat perubahan visual yang sangat besar.
Terdapat kebimbangan mengenai queue time untuk peranan Tank dalam Season 2? Memandangkan ia sekarang lebih lama daripada game pertama, keluaran Ramattra boleh membawa kepada lonjakan lagi tinggi dalam Overwatch 2.
Alec: Itu perkara yang sentiasa kami bincangkan dan melihat queue time untuk pemain Support dan bagaimana kami boleh mengimbanginya dalam semua peranan. Saya rasa anda akan lihat pada masa hadapan, kami sedang melihat Support dalam game untuk membantu mengimbanginya secara keseluruhan.
Dion: Kami telah meningkatkan jumlah watak di setiap pasukan, sekarang 3 kali lebih besar daripada sebelum, jadi ini membantu kami mencipta lebih banyak hero dan matlamat kami adalah untuk mengeluarkan lebih banyak hero. Tetapi setiap masa kita menambah hero baharu dalam game, orang ramai akan tertarik untuk mencuba memainkan hero itu yang akan meningkatkan masa untuk sedikit sahaja. tetapi ia akan kembali normal lama kelamaan. Dengan Overwatch 2, kami akan meningkatkan jumlah hero dalam game secara lebih kerap daripada yang kami lakukan sebelum ini. Anda boleh mengharapkan lebih banyak watak Support untuk mengimbangi game.
Ketika mula bercakap tentang Ramattra dan watak-watak lain bersama dengan pasukan reka bentuk dan naratif, terdapar beberapa hero yang sukar, terutamanya dari sudut visual. Contohnya Diva dan mekaniknya sebenarnya boleh dibahagikan kepada 2 watak, jadi setiap kali kita perlu mencipta skin, kita perlu membuat rupa yang symatik antara 2 hero iaitu mekanik dan hero tersebut.
Jadi apabila menghasilkan skin, mereka perlu memikirkan rupanya dalam Omnic Form dan Nemesis Form, perbezaan antara siluet.
Dalam kesnya, terdapat kesukaran kerana dia masih perlu kekal sebagai Ramattra walaupun dalam bentuk ala Hulk, kita tidak boleh kehilangan identiti apabila cuba membina skin seterusnya secara visual untuk dia. Ia adalah satu cabaran yang sangat menyeronokkan untuk kami cari dan saya rasa kami telah menghasilkan beberapa skin tematik yang  sangat sesuai dengan Hero ini dengan dua bentuk yang boleh dilakukannya. Tetapi ini adalah salah satu hero pertama yang perlu dibawa oleh dua reka bentuk berbeza tetapi masih kekal intinya sebagai Ramattra.
Peralihan kepada 5v5 & satu watak Tank ini telah memberikan fokus yang lebih pada kemahiran Tanking dan healer serta turut membawa kepada beberapa Tank seperti Doomfist, Junker Queen dan Wrecking Ball terutamanya, tetapi ramai merasakan mereka bukan pilihan yang tepat. Adakah isu keseimbangan antara Tank dalam Overwatch 2 memainkan peranan dalam reka bentuk Ramattra dan bagaimana anda akan akan menghasilkan watak Tank seterusnya?
Alec: Jadi itu adalah perkara yang kami bincangkan secara aktif dan akan kami lakukan dan memastikan beberapa watak Tank itu akan berprestasi baik untuk cari “tempat” mereka dalam game juga.
Kami rasa Ramattra akan diterima dengan baik, pemain akan jumpa posisinya sendiri dalam game dan mencari playstyle sendiri dan kami rasa dengan Nemesis Form, dia mempunyai sesuatu yang agak unik dan tidak dimiliki oleh hero lain, malah mempunyai beberapa utiliti tambahan. Terdapat beberapa perkara kecil kerana dia mempunyai tumbukan yang boleh menembusi halangan dan ada beberapa perkara kecil lain yang dia miliki yang mungkin menjadikannya pilihan unik terhadap komposisi tertentu.
Apabila hasilkan reka bentuk hero baharu, apakah perkara pertama atau poin utama yang anda pertimbangkan?
Alec: Saya akan katakan dari pihak kami, kami pasti mempertimbangkan kit, maka mempertimbangkan fantasi seperti bentuk dan cerita watak dan akhirnya di mana wira ini sesuai dengan keperluan game, seperti peranan, dan sebagainya. Jadi kit, fantasi dan keperluan game -pada pendapat saya.
Dion: Saya rasa semuanya sudah disebut, tetapi kadangkala ia boleh bermula dengan karya seni “bodoh-bodoh” yang kami buat. Kami melihat itu dan pereka melihatnya bersama-sama dengan pereka naratif berkata “mari kita tulis cerita untuknya, apa yang orang ini lakukan”, atau pereka bentuk prototaip idea dan kami melihat prototaip mereka dan katakan saya akan cuba melukis gambar yang cukup cool atau pasukan naratif mempunyai kisah hebat yang ingin mereka sampaikan melalui hero ini.
Apabila anda menambah hero baharu, anda perlu merakam lakonan suara baharu untuk interaksi. Adakah pelakon suara mempunyai kontrak “seumur hidup”?
Gavin: Ini kedengaran agak klise, tetapi ia benar. Pelakon suara kami benar-benar seperti keluarga, kami suka bekerja dengan mereka, kami sentiasa memeriksa mereka, kami bercakap dengan mereka apabila tidak dalam rekod, ia benar-benar menyeronokkan untuk bekerja dengan mereka lagi. Kami perlu mempunyai sekurang-kurangnya interaksi itu apabila game bermula sebaik sahaja kami memanggil perbualan pra-perlawanan.
Dengan begitu banyak hero yang berbeza, kami sentiasa membawa balik pelakon suara yang pernah bekerjasama dengan kami sebelum ini untuk merakam perkara baharu jadi contohnya Ramattra dan Zenyatta boleh berbual dan apabila hero baharu keluar kami perlu merakam kedua-duanya. Oleh itu, kami secara konsisten bekerjasama dengan setiap pelakon yang kami ada dan terus bertambah.
Masa Depan Overwatch 2

Adakah Ramattra akan dilancarkan bersama skin Mythic sendiri pada penghujung Battle Pass S2?
Dion: Kami tidak boleh mengulas lebih lanjut tentang perkara ini, tetapi kami sedang mengusahakan sekumpulan skin Mythic supaya anda tahu kami berhasrat untuk memiliki kulit Mythic pada penghujung Battle Pass. Jadi dia adalah hero yang menarik apabila kita berfikir tentang apa yang akan kita lakukan dengan skin Mythic-nya, saya hanya dapat melihat cabaran teknikal untuk melakukannya, tetapi sudah tentu ia sangat bagus untuk melihat Romatra mendapat skin Mythic.
Overwatch telah beralih daripada gameplay 6 v 6 kepada 5 v 5, adakah ini berubah dan mempengaruhi proses penciptaan hero?
Alec: Sedikit sebanyak, jika kita melihat tank secara umum, apa yang mereka mampu lakukan sekarang berbanding apa yang mereka mampu lakukan dahulu. Kembali ke Overwatch 1, tank hanya boleh melakukan satu perkara, iaitu untuk melindungi rakan mereka, mereka tidak boleh berbuat banyak. Terdapat beberapa perbezaan di sana dan cara pemain memainkannya juga berbeza.
Oleh itu, apabila kita memikirkan tentang tank dalam Overwatch 2, kami cuba memastikan mereka mempunyai semua abiliti tersebut dalam skil mereka. Mereka mungkin mempunyai beberapa CC, mungkin mempunyai beberapa perkara yang boleh mereka lakukan untuk memastikan mereka terus hidup, perkara seperti yang telah kami lakukan melalui Orisa yang berubah secara drastik.
Bagaimanakah Overwatch 2 merancang untuk menarik minat pemain yang lebih muda (cth: umur 12 hingga 15) bagi hero baharu?
Dion: Saya rasa sebahagian daripada daya tarikan OW2 sekarang ialah ia free-to-play. Jadi lebih mudah bagi orang yang lebih muda untuk masukke dalam game secara umum dan sentiasa ada nada yang kami sangat berhati-hati dengan OW2.
Ia tidak terlalu gory dan kita hanya mahu memastikan dunia ini rasa beraspirasi dan penuh harapan.
Saya rasa ini adalah sesuatu yang menarik kepada penonton yang lebih muda, terutamanya betapa berwarna-warni dunia ini. Secara umum, terdapat idea yang kami mungkin boleh menolak, untuk menarik sedikit perhatian daripada mereka berumur 12 tahun tetapi kami mahu membawa game yang menjangkau khayalak luas. Kami mahukan game yang sesuai untuk mana-mana peringkat umur.
Model free-to-play membantu orang ramai yang lebih muda supaya mereka tidak perlu meminta wang daripada ibu bapa mereka untuk bermain game ini. Terdapat rancangan untuk membangunkan media lain untuk Overwatch seperti komik dan lain-lain saya rasa kami akhirnya berada pada kapasiti di mana kami boleh melakukan ini. Ia sukar kerana kami cuba mengekalkan pasukan pada saiz yang kami rasa bagus untuk kandungan yang kami buat.
Tetapi kini kami telah mengembangkannya secukupnya sehingga mempunyai banyak inisiatif untuk menggerakkan media luaran, media linear, komik. Pentas terbuka luas sekarang, kami tidak mempunyai apa-apa yang diumumkan sekarang tetapi ia benar-benar sesuatu yang kami sangat teruja untuk melakukannya dan berharap anda akan melihat sesuatu tidak lama lagi.
Dengan satu tank dan 2 DPS dan 2 support daripada pasukan, kita semua tahu peranan support mempunyai hero dan play rate yang paling rendah berbanding dengan posisi lain dan dengan pilihan yang terhad, setiap kumpulan cenderung memilih Lucio kerana kit dan abilitinya. Adakah terdapat rancangan untuk mengimbangi atau mencipta support baharu yang mungkin bersaing atau menggantikan Lucio dalam meta?
Alec: Kami sentiasa mengimbangi hero dengan kerap pada pendapat saya, Speed Boost khususnya adalah sesuatu yang perlu kami berhati-hati apabila menyusunnya dan menambah lebih banyak pilihan padanya. Jadi saya fikir jika seseorang menggantikan Lucio, ia bukan kerana dia mempunyai speed boost yang lebih baik dalam Lucio kan. Mungkin atas sebab lain, mungkin mereka juga mempunyai heal AoE.
Sudah tentu kami akan terus mencipta support baharu pada masa hadapan, mereka akan mempunyai utiliti yang berbeza, mereka akan mempunyai abiliti yang berbeza dan mereka akan datang ke dalam komposisi pasukan dengan play style yang lebih unik dan berbeza. Sama seperti kami mencipta tank terbaru, Ramattra.
Pada masa ini Overwatch 2 mempunyai 2 hero melee – Reinhart si tank dan Brigitte si support, adakah terdapat peluang untuk hero melee DPS menyertai mereka?
Alec: Kita sedang mempertimbangkannya. Anda sebenarnya boleh melihatnya melalui Doomfist. Namun begitu, kami juga tidak menolak kemungkinan akan wujud lagi hero baru yang sangat fokus pada serangan melee. Overwatch masih mempunyai banyak ruang untuk diterokai dan saya rasa itulah yang membuatkan game ini hebat. Kami melakukan perkara yang berbeza dan mencapai matlamat yang berbeza. Kami mempunyai Mercy dalam game kami agak berbeza, seperti senjatanya Caduceus Staff, jadi saya rasa kami ingin terus meneroka perkara seperti itu dengan hero yang kami keluarkan.
Berdasarkan rework Orisa dan Bastion, adakah terdapat rancangan untuk rework hero lain pada masa hadapan?
Alec: Pasti akan ada, tetapi mungkin agak lama. Mungkin ada beberapa hero yang mungkin rework secara besar-besaran, tetapi saya rasa anda melihat dari Overwatch 1 hingga Overwatch 2, kami ingin melihat terlebih dahulu, terutamanya dalam abiliti/kebolehan yang mereka ada. Ada yang sudah ada dalam radar kami. Contohnya seperti Moira dan lihat bagaimana kita boleh menambah sedikit utiliti kepadanya. Kami juga sedang mempertimbangkan Brig dan mungkin menukar Ultimate-nya pada masa hadapan, jika kami menemui sesuatu yang benar-benar meyakinkan kami.
Anda sememangnya akan melihat kemas kini besar-besaran setiap musim, kami akan melakukan ini secara konsisten pada masa hadapan. Tetapi rework akan mengambil masa yang lama dan kami tidak boleh menjanjikan atau mengesahkan masa yang tetap atau tepat.
Adakah anda akan mengesyorkan Ramattra kepada pemain Overwatch 2 baharu?
Alec: Saya rasa Ramattra mempunyai beberapa abiliti yang rumit tetapi pada masa yang sama terdapat perasaan ini ketika bermain watak ini menunjukkan bahawa ianya lain daripada yang lain. Saya rasa itu adalah kerana Nemesis Form. Jika anda ingin mengganas, dan ingin merealisasikan fantasi itu semasa bermain Overwatch, ini adalah hero  untuk anda .
Gavin: apa yang saya rasa menarik adalah terdapat begitu banyak hero untuk dicuba, Sentiasa ada benda yang baru untuk dicuba. Ada playstyle baru untuk dicuba, ada sesuatu yang menyeronokkan untuk dilakukan. Jadi watak ini bukan sahaja untuk pemain skop tinggi atau watak ini tidak sesuai untuk pemain baru atau sebagainya. Cuba semuanya, itulah sebabnya kami lakukan. Kami menyediakan pilihan hero yang menyeronokkan untuk cuba di mana anda boleh melihat siapa anda mahu jadi.

Overwatch 2 kini boleh dimuat turun secara percuma untuk PlayStation 4, PlayStation 5, Xbox One, Xbox Series X|S, Nintendo Switch dan PC. Anda boleh melihat berita terkini berkenaan game itu di laman web rasmi mereka di SINI.
Jangan lupa untuk ikuti kami di TikTok!
  @gamersantaimy
Tags: interviewOverwatch 2Ramattra


Way of the Hunter: Aurora Shores bakal dilancarkan tidak lama lagi! Terokai rantau Alaska serba baru!

THQ Nordic baru sahaja mengumumkan yang Way of the Hunter akan mendapat satu DLC baharu iaitu Aurora Shores dan bakal dilancarkan tidak lama lagi.

Tidak seperti di dalam game utamanya yang menggunakan seorang watak lelaki sebagai watak utama, DLC Aurora Shores memperkenalkan watak baharu iaitu seorang Wildlife Trooper wanita yang baru sahaja menamatkan pelajarannya.

Di dalam game ini, anda akan menemui 14 spesies haiwan yang berbeza daripada Kodiak Bears sehingga Roosevelt Elks dan banyak lagi. Anda juga akan meneroka Alaska yang sedang bermusim sejuk. Mengembara ke puncak Nianuk Rise dan  Aivuk Rainforest dan lihat pemandangan yang cantik dan menyegarkan.
Bersama-sama dengan DLC Aurora Shores, mereka akan menambah senjata baharu dan percuma iaitu Crossbow. Dengan menggunakan senjata ini, anda boleh memburu secara senyap dan tidak mengganggu haiwan lain di sekitarnya. Selain itu, mereka juga telah menambah DLC percuma lain seperti kereta Universal Terrain Vehicle (UTV).

Bagi sesiapa yang tidak mengenali Way of the Hunter, ia adalah game memburu yang mempunyai kualiti grafik yang sangat tinggi dan kelihatan sangat realistik. Ia telah pun dilancarkan pada 16 Ogos 2022 di PlayStation 5, Xbox Series X|S dan PC melalui Steam, Epic Games Store dan GOG.
Saya ingin mengingatkan anda bahawa Way of The Hunter: Aurora Shores akan dilancarkan tidak lama lagi untuk PlayStation 5, Xbox Series X|S dan PC melalui Steam, Epic Games Store dan GOG.
Ikuti Gamer Santai untuk mendapatkan lebih banyak berita mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Way of the HunterWay of the Hunter: Aurora Shores


“Meluaskan skop VR” – Interview bersama Zhang Jian, Ketua PICO XR! [GDC 2023]

Headset VR generasi seterusnya telah tiba, tetapi ia masih adalah konsep yang asing untuk ramai orang. PICO ialah salah satu syarikat yang kini memfokuskan pada teknologi VR dan bersama misi yang besar, mereka komited untuk membina platform XR bersepadu supaya dapat memberi inspirasi kepada komuniti serta memperkasakan para pemaju, pencipta dan pemilik perniagaan.

Di sini, kami berpeluang untuk menemu ramah Zhang Jian, Ketua Kejuruteraan Enjin & Runtime PICO XR.  Dengan pengalaman 10 tahun dalam industri permainan konsol dan 7 tahun pengalaman dalam industri VR (terlibat mengusahakan Oculus Rift, GearVR, Oculus Quest).

Zhang Jian, Ketua Kejuruteraan Enjin & Runtime PICO XR di GDC 2023
Apakah masa depan VR mengikut pendapatnya? Ayuh kita selami temu ramah ini!
Memandangkan ada banyak komponen seperti XR, AR, VR dan teknologi khusus lain, bagaimanakah PICO mengutamakan bahagian mana yang perlu diberi lebih tumpuan?
Zhang Jian: Saya rasa PICO ialah syarikat yang berfokuskan VR buat masa ini. Walau bagaimanapun, anda dapat melihat bahawa industri mempunyai trend ke arah  Mixed Reality. Kami tidak boleh memberi tumpuan khusus pada satu komponen. Bagaimanapun, setakat ini dari segi VR, anda dapat melihat keseluruhan industri sedang menuju ke arah pasaran itu.
Headset terbaharu kami ialah PICO 4 yang mempunyai beberapa tahap keupayaan MR dengan video see-through. Jika belum, cuba PICO 4 dan lihat ciri color see-through.

Anda pernah bekerja untuk syarikat game AAA yang membuat Call of Duty, Ghost Recon dan lain-lain. Apakah perbezaan antara bekerja dengan syarikat game AAA yang berbanding PICO?
Zhang Jian: Saya rasa ia agak berbeza. Untuk game AAA, kadang-kadang seperti filem, ia mengambil masa yang lama untuk dihabiskan. Seperti kebanyakan game AAA, ia mengambil masa lebih daripada tiga tahun. Sebagai contoh, Call of Duty mempunyai tiga studio dan setiap game mengambil masa tiga tahun di mana setiap game menukar antara pasukan pembangunan. Anda mempunyai matlamat yang jelas untuk menyelesaikannya pada masa tertentu.  Walau bagaimanapun, syarikat teknologi seperti PICO jauh lebih pantas,  teknologi [pun] berubah dengan pantas.
Sebelum ini, kami mengusahakan satu produk tetapi sekarang sebagai platform, kami berkhidmat kepada banyak pemaju. Itulah perbezaan dalam peranan. Kami mempunyai pemaju yang membuat game untuk platform kami dan bukannya kami yang membuat game itu secara langsung.
Sekarang, anda bekerja sebagai platform dan bekerja dengan banyak pembangun berbeza. Apakah jenis sokongan yang anda berikan kepada pemaju?
Zhang Jian: GDC, kita akan bercakap tentang bahagian pemaju. Bagi kami, kami mempunyai sokongan game engine,  software development kit (SDK) dan developer tool.

Sebagai contoh, PlayStation atau Nintendo mempunyai test kit dan debug kit sendiri yang boleh dihantar kepada pemaju. Apakah jenis alat yang anda hantar kepada pemaju?
Zhang Jian: Itu bahagian yang sangat menarik. Saya bekerja untuk industri konsol sebelum ini dan sebenarnya membeli developer kit yang sangat mahal untuk menjadi pemaju. Pada masa yang sama, tidak setiap syarikat boleh membelinya walaupun mereka mahu.
Dengan PICO pula, setiap pengguna mempunyai potensi untuk mencipta development kit sendiri dengan mudah. Kami mempunyai beberapa arahan tentang perisian kami di laman web yang menunjukkan cara-cara untuk melakukannya. Hanya memerlukan beberapa langkah dan anda boleh mengaktifkan developer mode di dalam headset. Ini bermakna setiap pengguna berpotensi menjadi pemaju.
Untuk VR, cabaran utama selalunya ialah sesetengah orang akan mengalami motion sickness dan pening pada bila-bila masa. Daripada perspektif kejuruteraan, bagaimana anda membetulkan isu ini?
Zhang Jian: Terdapat dua jenis motion sickness. Satu bahagian datang daripada metrik asas. Pada masa ini dalam VR, anda perlu menjamin pengalaman berjalan dengan lancar dan boleh mencapai frame rate sekitar 72 FPS atau 90FPS. Itulah bahagian yang sangat sukar; anda perlu berada pada frame rate itu dan jika ia semakin turun, anda akan mula jatuh sakit.
Jadi kami akan membangunkan alat, dan mengoptimumkan teknologi untuk meningkatkan prestasi. Kami juga bekerjasama dengan pemaju untuk memberi mereka alat bagi membetulkan isu seperti ini. Dalam teknologi Core atau Stack kami,  terdapat satu lagi metrik yang kami panggil latency,  yang boleh menjejaskan keselesaan VR dengan banyak, dan amat penting penting untuk terus mengoptimumkan latency.

Anda kata ‘low FPS’ boleh membuat  motion sickness. Saya bermain game dengan FPS rendah, tetapi masih baik. Tetapi dengan game tertentu dengan FPS tinggi, saya boleh berasa pening. Saya tidak rasa ia hanya masalah frame rate, mungkin terdapat masalah lain yang menyebabkan motion sickness?
Zhang Jian: Masalah lain mungkin bahagian optik seperti ‘distortion’. Itu salah satu metrik di bahagian perkakasan. Berfikir daripada perspektif pembangunan – apa yang boleh kita kawal adalah seperti FPS dan latency. Untuk bahagian itu, kami membangunkan alat bagi membantu orang ramai melakukannya.
Saya rasa anda menyebut satu poin yang baik. Apabila bermain game FPS di skrin rata, frame rate sekitar 20 dan anda tidak sakit.
Saya rasa persekitaran dalam realiti adalah sangat stabil dalam visi anda. Sebagai contoh, apabila menggerakkan kepala, meja di hadapan anda berada di tempat yang sama dengan stabil; tetapi dalam VR, jika FPS rendah, anda akan melihat persekitaran sebenarnya tidak tetap sepenuhnya dari segi kedudukan spatial
Itu bahagian yang membuat sakit. Apabila latency tinggi, persekitaran pun kurang stabil.
Tetapi bila saya bergerak, ia tidak bergerak?
Zhang Jian: Ya. Ia bukan apa yang orang biasa boleh nampak. Itu daripada sudut teknikal. Terdapat satu lagi perkara yang mempengaruhi motion sickness iaitu sudut reka bentuk. Satu contoh: anda menggunakan controller, untuk menggerakkan kamera dengan lancar.
Itu sangat tidak selesa kerana otak memberitahu “Saya tidak bergerak” tetapi entah bagaimana anda benar-benar bergerak daripada sudut pandangan. Ketidaksepadanan ini menyebabkan orang mahu muntah.

Apabila menghasilkan reka bentuk game untuk konsol anda tidak perlu mengambil risau tentang ruang permainan di dunia sebenar tetapi game VR memerlukan perhatian pada hal ini. Adakah anda mengambil kira hal itu untuk membantu pemaju seperti menyediakan jenis ruang yang diperlukan? (Game tertentu memerlukan banyak ruang untuk berlari dan macam-macam)
Zhang Jian: Saya rasa ini lebih kepada keputusan pemaju dan jenis game yang mereka mahu buat. Jika mereka membuat game yang memerlukan ruang yang besar tetapi tidak semua orang mempunyai ruang seperti itu, sesetengah pengguna tidak akan membeli game itu atau tidak dapat memainkannya dengan baik. Mereka perlu memutuskan siapa sasaran utama untuk game mereka.
Katakan pemaju game ini mempunyai dua atau tiga game sedia ada dalam Android atau iOS dan kemudian mahu memindahkan game tersebut ke PICO. Adakah mereka perlu membina game serba baharu atau boleh memindahkan terus game ini?
Zhang Jian: PICO berasaskan Android OS. Jadi aplikasi menggunakan APK, sama seperti game Android lain. Jika anda mempunyai projek game di dalam Unity atau Unreal Engine, ia sebenarnya cukup mudah untuk mendayakan integrasi PICO. Anda hanya perlu mengisi kotak pilihan, mengimport aset, dan kemudian ia akan berfungsi.
Ia tidak makan banyak masa untuk membuatnya berfungsi pada PICO, tetapi memerlukan banyak usaha untuk membuat pengalaman yang baik dalam VR kerana apabila anda mencipta game di mobile, anda mungkin tidak mempertimbangkan tentang pengalaman VR – seperti yang kita sebutkan tentang motion sickness tadi.  Sebagai contoh, anda mungkin tidak mahu mengawal kamera VR dan melakukan animasi kamera, – itu tidak baik untuk keselesaan VR.

Adakah pengalaman lalu anda memberi manfaat semasa bekerja di PICO?
Zhang Jian: Saya rasa industri setakat ini agak terbuka. Kami mempunyai standard terbuka yang dipanggil OpenXR, dan banyak pengeluar VR dan pembangun menyumbang di sana. Jadi kami bercakap dengan mereka dan apabila seorang pembangun mempunyai idea yang baik, mereka akan berkongsi di catatan blog atau nota teknologi supaya semua orang boleh belajar. Jadi begitulah cara industri membantu antara satu sama lain.
Anda ada apa-apa lagi yang anda rasa menarik untuk beritahu kepada kami?
Zhang Jian: Saya ada harapan bahawa seluruh industri maju dan menjadi lebih besar dan mempunyai lebih ramai orang yang ingin masuk ke ruang ini untuk bermain game dan membangunkan game di sini. Secara am, kita bukan sahaja mengharapkan diri kita berjaya, kita juga berharap semua orang berjaya.

Pelajar universiti hanya belajar daripada Unity dan Unreal Engine. Adakah itu mencukupi untuk mereka menyertai jabatan anda?
Zhang Jian: Oh, ia bergantung pada jawatan kosong. Kami mempunyai jawatan berbeza untuk peranan yang berbeza. Oleh itu, sesetengah jawatan memerlukan tahap pengetahuan grafik komputer spesifik dan itu agak sukar bagi sesetengah orang.
Untuk pembangunan aplikasi, contohnya bagaimana anda mendayakan aplikasi Unity yang berjalan pada VR, ramai orang boleh melakukannya. Walau bagaimanapun, kami mengambil graduan baru dari universiti.
Untuk produk semasa, semua menggunakan kawalan mata dan tangan. Adakah anda mempunyai lebih banyak dimensi untuk meningkatkan pengalaman yang mengasyikkan. Adakah anda mempunyai lebih banyak rancangan masa depan mengenai perkara ini?
Zhang Jian: Ya, pasti ada banyak rancangan tetapi saya tidak dapat bercakap dengan lebih terperinci. Tetapi satu perkara yang pasti adalah kami mempunyai fungsi hand tracking dan sekarang ia berada di peringkat awal. Kami akan terus berusaha untuk memperbaikinya.

Kami ingin mengucapkan ribuan terima kasih kepada Zhang Jian selaku  Ketua Kejuruteraan Enjin & Runtime PICO XR kerana sudi meluangkan masa untuk menjawab soalan berkenaan masa depan VR. Untuk segala maklumat lanjut tentang produk VR oleh PICO, anda boleh layari laman web rasmi mereka di SINI.
Jangan lupa untuk ikuti kami di TikTok!
  @gamersantaimy
Tags: interviewPICOvrZhang Jian


Berlegar disekeliling musuh anda dan tayangkan Octane Edition terbaru dari Apex Legends!

Respawn Entertainment secara rasminya melancarkan ‘Apex Legends Octane Edition‘ versi hard-copy ketiga yang akan hadir bermula hari ini untuk permainan battle royale kegemaran ramai ini! Lebih menarik ianya akan termasuk kosmetik dan ganjaran yang meletupsss!

Pada pemain yang sedia tahu, Apex Legends adalah sentiasa menjadi permainan yang boleh dimuat turun percuma, boleh dimainkan percuma, dan ada barangan dalam permainan yang boleh dibeli. Jadi ada juga peminat yang old school sukakan sesuatu koleksi nyata yang boleh disimpan di rak perhiasan di rumah. Disebabkan itu, Respawn telah menghadirkan salinan kotak untuk permainan battle royale ini sejak beberapa bulan yang lalu.

Octane Edition, Now Available
In the Arena, you're either predator or prey. 🕷Sink your teeth into the Octane Edition, which includes the deadly Arachnoid Rush Octane skin, Arachnoid Charge Rifle skin, 1,000 Apex Coins, and more.🕸: https://bit.ly/2SQoiOs
Posted by Apex Legends on Tuesday, February 18, 2020

Kini secara rasmi, Respawn telah melancarkan Octane Edition yang merupakan salah satu Legends didalam Apex Legends sejak musim pertama!

Sama ada anda pemangsa atau mangsa di Arena. Tewaskan musuh anda dengan perlahan sambil memaparkan Octane Edition, yang memaparkan kulit Legenda eksklusif, set kosmetik bertema sutera dan stok Apex Coins untuk anda gunakan!

Jadi apa sebenarnya yang ada dalam Apex Legends Octane Edition?
Secara keseluruhan mempunyai 5 barangan yang termasuk empat kosmetik dan 1,000 Apex Coins.

Legendary Arachnoid Rush Octane skin
Legendary Arachnoid Charge Rifle skin
Violet Widow Gun Charm Eksklusif
Venomous Badge Eksklusif
1,000 Apex Coins

Versi bundle ini boleh didapati di Microsoft Store (Xbox One) dan Origin Store (PC) untuk harga $19.99 (anggaran RM85.00). Manakala di PlayStation Store anda boleh mendapatkanya pada harga RM79.00 sahaja.  Pada anda yang inginkan versi hard copy yang nampak cantik bersama kase permainan, Octane Edition akan tersedia dijual di penjual yang sah dalam masa yang akan datang.
Pada yang teringin sangat nak beli Octane Edition ni jangan terlupa pula sebelum ini Respawn juga ada menjual Bloodhound and Lifeline Editions! Jadi dapatkanya juga pada harga seperti Octane Edition yang turut ada 5 barangan tersedia termasuk kosmetik dan 1,000 Apex Coins!

Maka jangan lengahkan masa anda lagi dan tayangkanlah depan rakan-rakan anda dengan skin terbaru anda tu okay!
 Muat turun di sini

Apex LegendsDeveloper: Respawn EntertainmentRelease Date: 2019-02-04Microsoft Windows, PlayStation 4, Xbox One
Apex Legends adalah permainan Battle Royale bebas yang dibangunkan oleh Respawn Entertainment dan diterbitkan oleh Electronic Arts. Ia dikeluarkan untuk Microsoft Windows, PlayStation 4 dan Xbox One pada 4 Februari 2019 tanpa sebarang pengumuman atau pemasaran sebelumnya.

Jangan lupa untuk ikuti kami di TikTok!
  @gamersantaimy
Tags: Apex Legendsbattle royaleOctane Apex LegendsOctane Edition BundleOctane EditionsrespawnRespawn Entertainment


Permainan klasik SEGA untuk anda mainkan di Lost Judgment!

Adakah anda sudah bersedia untuk kembali ke Kamurocho dan memulakan pengembaraan baru di Isezaki Ijincho dalam Lost Judgment? Sekiranya anda pernah bermain Judgment atau siri Yakuza sebelumnya, anda tahu akan ada masa untuk berehat daripada menyiasat dan bermain beberapa permainan klasik retro!

Club SEGA arcade mempunyai banyak permainan yang ditawarkan, termasuk beberapa tajuk baru. Namun, kali ini protagonis, Yagami juga dapat bermain permainan Master System di pejabatnya dan beralih antara versi barat dan Jepun dengan keajaiban 8-bit ini. Berikut adalah permainan yang dapat anda temui sepanjang pengembaraan anda:

Arcade

Space Harrier (1985) adalah arked shooter yang meletakkan SEGA di peta. Anda adalah Harrier, dan misi anda adalah untuk menjatuhkan musuh termasuk naga raksasa sambil mengelak halangan dan tembakan musuh.

Berdasarkan kejayaan Hang-On, Super Hang-On (1987) menjadikan anda seorang penunggang motosikal di empat kelas kesukaran yang dibahagikan kepada beberapa peringkat di seluruh benua. Di sini, musuh anda adalah waktunya: pastikan anda mengelak dari keluar trek atau melanggar pelumba lain jika anda merancang untuk mencapai checkpoint seterusnya!

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Fantasy Zone (1986) adalah “shoot ’em up” di mana kapal angkasa Opa-Opa mesti mengesan dan mengalahkan pangkalan dan bos di setiap peringkat. Sepanjang perjalanan anda perlu menaik taraf kapal anda dan jangan memandang rendah terhadap musuh anda.

Fighting Vipers (1995) membawa spin uniknya kepada genre game fighting dengan menambahkan baju besi pada pejuangnya. Sekiranya anda cukup memukul musuh anda, baju besi mereka akan meletup dari badan mereka, dan anda juga boleh melancarkannya melalui dinding jika serangan terakhir pusingan anda cukup kuat!

Sebagai sebahagian daripada perayaan ulang tahun ke-30 Sonic, Sonic The Fighters (1996) menyertai Lost Judgment. Dari AM2, pencipta Virtua Fighter dan Fighting Vipers, 3D fighter ini mempunyai gaya kartun yang unik. Ini juga merupakan permainan debut untuk Bark the Polar Bear dan Bean the Dynamite, yang baru-baru ini muncul kembali di Sonic Mania.

Simulator perlumbaan basikal futuristik Motor Raid (1997) membuat anda mengalahkan lawan anda untuk mendahului yang lain! Permainan SEGA Model 2 ini ditawarkan kepada arcade sebagai kit penukaran untuk Manx TT Super Bike pada waktu yang sama.

Virtua Fighter 5 Final Showdown (2010) adalah permainan pertempuran revolusioner yang tetap mengagumkan hingga kini. Anda akan menghadapi enam pihak lawan dan bos terakhir Dural dalam single player, dan anda juga boleh bertarung dengan rakan secara local.
Penggemar House of the Dead dan zombie perlu mencuba permainan arked baru HAMA of the DEAD yang merupakan pengambilan baru KAMURO of the DEAD dari Judgment yang asal.
Master System

Alex Kidd di Miracle World (1986) dibina dalam banyak unit Master System, dengan cepat menjadikan maskot 8-bit Alex Kidd SEGA! melanggar blok dan musuh dalam perjalanan untuk mengalahkan Janken the Great dan pembantunya.

Versi Master System dari Fantasy Zone (1986) mengecilkan versi arcade tetapi masih dapat mengekalkan warna asli. Versi home ini mempunyai dua bos yang berbeza dengan pelepasan arked!

Penguin Land (1987) adalah aksi puzzler, di mana anda mesti membawa telur pulang ke rumah dengan selamat dan mengelak haiwan berbahaya. Terdapat level editor untuk membuat stage anda sendiri.

Quartet (1987) adalah permainan di mana anda akan menjatuhkan makhluk untuk menyelamatkan space colony anda dari keruntuhan tertentu!

Enduro Racer (1987) adalah pelumba basikal yang kelihatan sedikit berbeza dengan versi arked terima kasih pada perspektif isometriknya.

Woody Pop (1987) memaksa anda mengendalikan watak tituler, yang berubah menjadi pahlawan yang menghancurkan batu bata ketika anda merentasi 50 tahap aksi puzzler untuk menjatuhkan Mad Machine. Ia pada mulanya hanya dikeluarkan di Game Gear di AS dan Eropah!

Dalam Maze Hunter 3-D (1988) anda mesti menavigasi jalan anda melalui beberapa siri maze dari perspektif top-down. Permainan asal memerlukan Kacamata 3-D SEGA, tetapi sekarang anda mempunyai pilihan untuk menutupnya jika anda mahu.

Secret Command (1986) adalah aksi top-down shooter di mana anda, Ashura, mesti menyusup ke kubu musuh yang luas. Anda juga boleh membawa pemain kedua sebagai rakan anda, Bishamon untuk menjadikan misi lebih mudah.
Master System (DLC game)

Sagaia atau juga dikenali sebagai Darius II, mengikuti dua juruterbang yang menjawab panggilan darurat dari planet asal mereka, Darius. Kawal kapal peacemaker, Silverhawk ,untuk mengalahkan semua musuh dan menyelamatkan dunia!

Fantasy Zone II: The Tears of Opa-Opa (1987) terjadi 10 tahun selepas peristiwa Fantasy Zone. Opa-Opa sekarang mesti mempertahankan gerbang kota dari Blackhearts dengan menavigasi melalui pintu gerbang yang saling berkait!

Alien Syndrome (1987) adalah nama makhluk  yang anda akan hadapi di pelabuhan arcade top-down shooter ini. Bolehkah anda, Ricky, menyelamatkan tebusan dan melarikan diri tepat pada waktunya?

Global Defence (1987) adalah home port permainan arcade shoot ’em up SDI: Strategic Defense Initiative. Di sini, anda mengendalikan meriam laser supercharged untuk menyelamatkan Bumi dari peluru berpandu dan satelit angkasa musuh!

Lost Judgment akan dilancarkan di seluruh dunia di PlayStation 4 dan PlayStation 5 pada 24 September, dan jika anda membuat pra-pesanan Digital Deluxe atau Digital Ultimate Editions, anda boleh memulakan aksi tiga hari lebih awal di PlayStation Early Access mulai 21 September.
Sumber: PlayStation Blog
Jangan lupa untuk ikuti kami di TikTok!
  @gamersantaimy
Tags: Game KlasikLost JudgmentPS4ps5sega


Download demo Stranger of Paradise: Final Fantasy Origin sekarang di PS dan Xbox

Bagi sesiapa yang berminat, korang boleh download demo ketiga untuk Stranger of Paradise: Final Fantasy Origin hari ini bagi pemilik PS5, PS4, Xbox Series X|S, dan Xbox One.

Menurut Square Enix, tujuan demo adalah untuk memberi peluang kepada pemain membiasakan diri dengan sistem pertempuran yang bersifat aksi fast-paced, ‘job system’ yang boleh diubahsuai secara mendalam dan dunia misteri berdasarkan game pertama dalam siri Final Fantasy.

Save data daripada demo terkini juga boleh dibawa ke game penuh, supaya pemain dapat meneruskan perjalanan mereka dengan lancar semasa hari pelancaran.

Selain itu, demo kali ini membolehkan pemain meneroka Pravoka Seagrot dan Western Keep, dan mengalami playstyle baru semasa bertarung dengan penambahan pelbagai ‘job’ baru yang tidak tersedia sebelum ini. Pada masa yang sama, sejumlah musuh baru juga akan hadir untuk memberi cabaran tambahan.
Seterusnya, kita boleh mencuba fungsi multiplayer, yang membenarkan sehingga tiga rakan untuk bermain dan melawan raksasa bersama sebagai satu parti secara online.

Supaya tiada yang  salah faham, demo ini hanya tersedia untuk pemilik konsol sahaja, dan bukan untuk PC. Tetapi jangan sedih kerana Stranger of Paradise akan dilancarkan untuk PC secara eksklusif di Epic Games Store. Bersama pengumuman ini, halaman Twitter rasmi Stranger of Paradise mendedahkan spesifikasi minimum dan disyorkan untuk PC.
Berikut adalah maklumat lengkap:
Spesifikasi PC Minimum:
OS – Windows 10 (64-bit)CPU – Intel Core i5-6700 / AMD Ryzen 5 1400GPU – Nvidia GeForce GTX 1060 (6GB) / AMD Radeon RX 470RAM – 8GBStorage – 80GBDirectX version – DirectX 9.0c
Spesifikasi PC yang Disyorkan:
OS – Windows 10 (64-bit)CPU – Intel Core i5-8700 / AMD Ryzen 5 1600GPU – Nvidia GeForce GTX 1660 Super / AMD Radeon RX 5700 XTRAM – 16GBStorage – 80GBDirectX version – DirectX 9.0c

Introducing the minimum and recommended specs to play Stranger of Paradise @FinalFantasy Origin, Available March 18th. Wishlist the game on @EpicGames Store now: https://t.co/muQkLDemU2 pic.twitter.com/gEyhOSEYLv— STRANGER OF PARADISE FINAL FANTASY ORIGIN (@fforigin) March 8, 2022

Stranger of Paradise: Final Fantasy Origin akan dikeluarkan untuk PlayStation 5, Xbox Series, PlayStation 4, Xbox One dan PC melalui Epic Games Store pada 18 Mac manakala versi demo boleh korang download hari ini.
Sumber: Square Enix
Jangan lupa untuk ikuti kami di TikTok!
  @gamersantaimy


Tiga Cosplayer dibunuh oleh sekuriti Rusia, salah anggap mereka pengintip Ukraine

Tiga cosplayer yang memakai pakaian askar daripada siri game STALKER dilaporkan telah dibunuh di Rusia, selepas ejen keselamatan negara menyangka mereka pengintip Ukraine.

Kisahnya begini:

Mangsa menarik perhatian Federal Security Service (FSB) – pengganti KGB – selepas pasukan perisikan mengesan mereka memiliki pakaian seragam dengan lambang kepala serigala hijau yang sering dikaitkan dengan Volya, sebuah parti nasionalis di Ukraine. Walau bagaimanapun, pakaian itu rupanya adalah kostum berdasarkan salah satu golongan daripada siri STALKER.
 Lambang golongan Freedom dalam STALKER
Akhbar Moscow Times melaporkan bahawa tiga cosplayer telah dibunuh oleh FSB di Voronezh, sebuah wilayah di Rusia yang terletak sekitar 250 kilometer (155 batu) dari sempadan Ukraine.
Semasa persidangan Armenia, pihak berkuasa Rusia berkata bahawa FSB berjaya menggagalkan operasi “sabotaj” oleh SBU atau nama panjangnya Security Service of Ukraine (agensi keselamatan negara Ukraine) di mana tiga orang ejen Ukraine dibunuh. Asalnya, sekuriti Rusia menyangka mangsa ingin merancang serangan hendap ke atas infrastruktur tenaga di Voronezh.
FSBSBU
Selepas kajian lebih menyeluruh, akhbar The Moscow Times dapat mengenal pasti bahawa “ejen SBU” itu sebenarnya tidak bersalah.

Identiti dua mangsa dapat dikenali pasti iaitu Vladimir Kotovsky dan Stalker Fosgen melalui profil media sosial dan komuniti airsoft tempatan. Ternyata, mereka hanyalah pemain airsoft yang suka memakai baju cosplay “Stalker”.
Kostum yang dipakai oleh mereka dalam rakaman video FSB (video itu sudah dibuang) adalah berdasarkan pakaian seragam pihak Freedom yang memainkan peranan besar dalam semua game STALKER.
Itu sahaja info yang saya berjaya memperoleh buat masa ini.
Ketika Rusia mengisytiharkan perang ke atas Ukraine, pencipta siri STALKER, GSC Game World, telah menghentikan produksi STALKER 2 pada bulan Mac dan  kemudian berkongsi video dev diary yang menjelaskan situasi para pekerjanya sedang memperjuangkan demi tanah air Ukraine.
Beberapa bulan selepas itu, studio telah menyambung semula pembangunan STALKER 2 pada penghujung bulan Mei selepas memindahkan majoriti pasukannya ke Republik Czech.

Jangan lupa untuk ikuti kami di TikTok!
  @gamersantaimy
Tags: cosplayCosplayerRusiaukraine


Perincian pertama mengenai sistem VR generasi akan datang ke konsol PS5!

Agak terkejut, Sony telah mengumumkan rancangannya untuk sistem PlayStation VR generasi berikutnya untuk PS5 sebentar tadi!

Walaupun boleh memainkan alat dengar PSVR semasa di konsol baru, agak menyakitkan kepala, dengan semua kabel tersebut dan penyesuai khas yang diperlukan untuk PlayStation Camera. Walau bagaimanapun, Sony mengatakan bahawa mereka sedang membangun sistem VR baru untuk PS5, seperti yang telah ramai mnjadi tanda tanya untuk beberapa waktu.

Dalam catatan Blog PlayStation, Sony Hideaki Nishino menyebutnya sebagai “pengalaman hiburan utama dengan lompatan dramatik dalam prestasi dan interaktiviti”. Perinciannya sedikit dan jauh, tetapi apa yang telah dinyatakan terdengar sangat mengasyikkan. Pertama, hanya akan ada satu kabel antara alat dengar baru dan PS5, yang merupakan peningkatan besar pada penyediaan model asal yang kompleks. Sistem VR baru “meningkatkan segala-galanya dari resolusi dan bidang pandangan hingga penjejakan dan input”, jadi mudah-mudahan itu bermaksud kekaburan adalah perkara masa lalu.
Mungkin yang paling menarik adalah penyebutan pengawal VR yang baru, “yang akan menggabungkan beberapa ciri utama yang terdapat pada pengawal tanpa wayar DualSense, bersama dengan fokus pada ergonomi yang hebat”. Maklum balas haptik dan pencetus adaptif dalam VR akan sangat baik.

“Masih banyak pengembangan yang sedang berjalan untuk sistem VR baru kami, jadi ia tidak akan dilancarkan pada tahun 2021. Tetapi kami ingin memberikan kemas kini awal ini kepada peminat kami, kerana komuniti pembangunan telah mula berusaha untuk mencipta dunia baru untuk anda meneroka dalam realiti maya.”
Itu semua yang diketahui buat masa sekarang. Sony mengatakan untuk tidak mengharapkan PSVR baru pada tahun 2021, jadi sedikit jalan keluar, kita perlu menanti sedikit lebih lama, tetapi sangat menggembirakan pemegang platform terus membangun apa yang dicapai dengan headset PS5 yang pertama.
“Dengan PlayStation VR dan sistem VR generasi akan datang, komitmen kami terhadap realiti maya sebagai media permainan lebih kuat daripada sebelumnya. Kami berharap dapat berkongsi lebih banyak maklumat pada masa akan datang!”
Adakah anda teruja untuk generasi baru PSVR di PS5? Kongsikan dengan kami di laman sosial kami!
Jangan lupa untuk ikuti kami di TikTok!
  @gamersantaimy
Tags: PlayStation VRPlayStation VR PS5Sony


Spike Chunsoft mengumumkan ketibaan AI: The Somnium Files – nirvanA Initiative awal tahun depan

Beberapa hari yang lalu, syarikat pembangun permainan video Jepun, iaitu Spike Chunsoft telah mendedahkan satu laman web teaser untuk sebuah game baru mereka. Laman web itu memiliki sebuah misteri yang perlu diselesaikan, dengan Nine Eyes bertindak sebagai skrin TV dan terdapat hashtag #NineEyesTV sebagai petunjuk yang dipercayai mempunyai perkaitan dengan AI: The Somnium Files – nirvanA Initiative. Kini, syarikat tersebut telah berkongsi sebuah video trailer yang mendedahkan game itu akan tiba pada musim luruh 2022 untuk PlayStation 5, PlayStation 4, Nintendo Switch, Xbox One dan PC.

Video trailer yang dikongsikan oleh Spike Chunsoft menunjukkan watak Mizuki telah kembali, dengan imej lebih remaja berbanding dalam siri game sebelum ini. Mizuki dilihat sedang bermain versi terbaru game saga 999: Nine Hours, Nine Persons, Nine Doors di sebuah konsol seperti Switch, dimana game tersebut tidak menunjukkan siri padanya dan ada kemungkinan yang ini iklan tersembunyi. Kita juga dapat melihat Aiba, iaitu AI yang dikawal secara autonimus akan bersama dalam salah satu mata Mizuki dalam siri kali ini.

This isn't a dream!👁AI: THE SOMNIUM FILES – nirvanA Initiative coming Spring 2022🎡https://t.co/uPYUIwt3iZ#AITSF #aithesomniumfiles pic.twitter.com/VbLCj7qLpP
— Spike Chunsoft, Inc. (@SpikeChunsoft_e) July 1, 2021

Sebagai tambahan untuk dua watak protagonis itu, pasukan Zero Escape yang mengendalikan game pertama sebelum ini masih lagi berada dalam projek AI: The Somnium Files. Jadi, kita akan dapat melihat hasil kerja dari pengarah Akira Okada, Kotaro Uchikoshi, reka bentuk watak dari Yusuke Kozaki dan hasil trek suara oleh Keisuke Ito.
Jalan cerita AI: The Somnium Files – nirvanA Initiative akan menumpukan pada penemuan yang sangat mengerikan. Enam tahun yang lalu, separuh bahagian mayat telah ditemui dalam keadaan misteri, dan separuh lagi hilang tanpa dikesan. Selepas enam tahun berlalu, bahagian mayat yang hilang itu ditemui dalam keadaan masih segar tanpa tanda membusuk, seolah-olah mangsa baru sahaja dibunuh. Mizuki, kini menjadi Special Agent di ABIS (Advanced Brain Investigation Squad) dari Tokyo Metropolitan Police Department, akan melakukan penyiasatan bersama Aiba untuk menyelesaikan kes ini, yang dikenali sebagai “The Serial Murders by Half Body”.

Buat masa ini Spike Chunsoft masih belum mengumumkan tarikh rasmi pelancaran untuk AI: The Somnium Files – nirvanA Initiative ini. Tetapi kita telah dimaklumkan yang ianya kini boleh dipra-pesan untuk platform konsol pada musim luruh tahun 2022 nanti. Harap peminat siri ini boleh menunggu dengan sabar untuk makluman dari pembangun.
Jangan lupa untuk ikuti kami di TikTok!
  @gamersantaimy
Tags: AI: The Somnium Files – nirvanA InitiativeSonySpike Chunsoft


DLC Kate Bishop untuk Marvel’s Avengers akan keluar pada bulan depan!

Dengan berita baru-baru ini yang melaporkan player-base Marvel’s Avengers semakin menurun, nampaknya pasukan Crystal Dynamics telah berusaha keras untuk memastikan DLC Kate Bishop dilancarkan sebelum akhir tahun ini. Dengan kemunculan hero ini dan sejumlah misi baru, ini adalah antara kandungan tambahan pertama daripada rancangan Square Enix.

Disahkan melalui video War Table terkini, peminat dapat bermain sebagai Kate Bishop pada 8 Disember. Di samping pengumuman tersebut, video ini juga mendedahkan beberapa maklumat penting tentang isi kandungan jalan cerita Kate Bishop, termasuk sinopsis dan tafsiran mereka untuk hero ikonik ini.

Jalan cerita akan menyaksikan Bishop sedang berusaha untuk mencari bekas mentornya, Hawkeye, di mana dia akan menyertai Avengers untuk mendapatkan bantuan. Malangnya, tidak semudah itu untuk mencari Hawkeye, kerana Bishop harus merentasi masa untuk membawanya pulang. Menurut video tersebut, misi itu akan menampilkan beberapa watak terkenal dari dunia Marvel, dengan penglibatan Nick Fury dan penjahat baru sebagai antagonis utama. Penjahat itu adalah Super Adaptoid, musuh klasik di Marvel dengan kemampuan untuk meniru kuasa pihak lawan. Menurut War Table, ia akan mempunyai akses ke semua kuasa Avengers, jadi faham-fahamlah betapa kuatnya musuh ini nanti.

Terdapat juga banyak gameplay untuk Kate Bishop yang menunjukkan kemahiran dan kebolehannya. Sudah tentu, peminat tahu bahawa Bishop bukanlah satu-satunya watak yang akan datang ke Marvel’s Avengers. Hawkeye sendiri didakwa akan keluar untuk permainan di satu hari nanti, manakala Crystal Dynamics turut mengesahkan Spider-Man sebagai DLC eksklusif PlayStation dan integrasi Black Panther ke dalam Avengers Initiative.
Marvel’s Avengers boleh didapati di PC, PlayStation 4, dan Xbox One. Ia akan dilancarkan untuk PlayStation 5 dan Xbox Series X/S pada tahun 2021.

Marvel's AvengersPublisher: Square EnixRelease Date: 2020-09-04PlayStation 4, Xbox One
Marvel's Avengers adalah permainan video aksi-pengembaraan yang akan datang yang dikembangkan bersama oleh Crystal Dynamics dan Eidos-Montréal dan diterbitkan oleh Square Enix. Berdasarkan pasukan superhero Marvel Comics the Avengers, permainan ini diilhamkan oleh mitologi dan komik buku komik yang telah lama berjalan di media lain.

Jangan lupa untuk ikuti kami di TikTok!
  @gamersantaimy
Tags: Crystal DynamicsDLCKate BishopMarvel's Avengerssquare enixWar Table


EA akhirnya umumkan logo EA Sports FC secara rasmi!

EA Sports telah mengumumkan yang mereka akan membangunkan game bola sepak mereka sendiri yang dipanggil EA Sports FC selepas FIFA menamatkan perjanjian eksklusif mereka pada tahun lepas. Baru-baru ini, EA telah memberikan gambaran berkenaan EA Sports FC dengan melancarkan logo rasmi mereka.

Logo baru game ini mengenakan rupa segi tiga terbalik dengan menampilkan “EA Sports” pada bahagian atas dan “FC” pada bahagian bawah. Mereka juga menambah segi tiga kecil di bahagian belakang “FC”. Reka bentuk segi tiga ini sememangnya sangat ikonik di dalam game FIFA kerana ia telah ditampilkan sejak dahulu lagi.

Terdapat juga versi yang lain di mana EA Sports masih mengekalkan logonya yang lama dalam bulatan dan FC pula menampikan reka bentuk segi tiga di sebelah.

Join the Club https://t.co/w1dtuLclDpWe can’t wait to show you the future of football this July #EASPORTSFC pic.twitter.com/pS1fw8pFgZ— EA SPORTS FIFA (@EASPORTSFIFA) April 6, 2023

Walaupun telah menukar nama kepada EA Sports FC, mereka mengatakan yang game ini akan menampilkan gameplay yang sama dengan mengekalkan beberapa mode sedia ada seperti liga, kejohanan, kelab dan banyak lagi termasuk Ultimate Team, Career mode, Pro Clubs dan VOLTA Football.
EA kini sedang membina portfolio yang merangkumi sebanyak 19,000+ pemain, 700+ pasukan, 100+ stadium dan 30 liga. Ini termasuk juga perkongsian eksklusif dengan Premier League, La Liga, Bundesliga, Serie A, MLS – dan banyak lagi akan datang.

Buat masa sekarang, mereka masih tidak mendedahkan sebarang maklumat secara terperinci. Namun, bersama-sama dengan pengumuman logo tersebut, EA mengatakan yang mereka akan mendedahkan maklumat tentang EA Sports FC pada bulan Julai nanti. Mari kita nantikan pengumuman yang seterusnya pada bulan Julai nanti.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: eaEA Sports FC


[TGA 2021] Final Fantasy 7 Remake akan keluar di PC pada 16 Disember!

Akhirnya, berita yang dinanti-nantikan akhir diumumkan iaitu Final Fantasy 7 Remake secara rasmi akan datang ke PC pada minggu depan, lantas menamatkan hak eksklusifnya di PlayStation. Game ini hanya akan tersedia melalui Epic Games Store, tanpa apa-apa keluaran di Steam.

Walaupun beberapa pemain PC mungkin akan kecewa kerana ini hanya eksklusif di Epic Games Store, sekurang-kurangnya anda tidak perlu menunggu terlalu lama untuk mencuba kerana game ini akan dilancarkan pada 16 Disember, Khamis depan. Dari aspek kandungan, port PC ini  termasuk kedua-dua game asas Final Fantasy 7 Remake dan DLC Intergrade, jadi pemain tidak akan ketinggalan dengan versi PS.

Final Fantasy 7 Remake pada asalnya dilancarkan pada Mac 2020, dan hanya eksklusif untuk PlayStation 4. Ia kemudiannya dibawa ke PlayStation 5, dan menampilkan grafik serta frame rate yang dipertingkatkan. Ia juga disertakan bersama expansion story bernama Intergrade, yang turut disertakan dengan keluaran PC.

Final Fantasy 7 Remake menawarkan perspektif baru tentang peristiwa di Final Fantasy 7 ori, dan memfokuskan pada kawasan tertentu dengan lebih mendalam berbanding versi 1997. Ia menambahkan lebih banyak maklumat dan hanya mampu merangkumi peristiwa di Midgar sahaja, yang merupakan sebahagian kecil daripada jalan cerita penuh. Masih tiada maklumat mengenai bila bahagian seterusnya akan dilancarkan, tetapi jangan letak harapan tinggi untuk masa terdekat memandangkan Square Enix sangat sibuk sejak kebelakangan ini.
Anda boleh baca ulasan penuh saya di SINI untuk tahu lebih lanjut.
Untuk segala liputan kami tentang TGA 2021 (The Game Awards 2021), sila tekan pautan ini.
Jangan lupa untuk ikuti kami di TikTok!
  @gamersantaimy
Tags: epic games storeFinal Fantasy 7 RemakePC


Asalnya projek akhir tahun, kini menjadi game co-op paling menarik di Malaysia! – Temuramah bersama pasukan Don’t Stop the Party!

Sama seperti temuramah GS bersama Blood Moon: Genesis, kami mendapat peluang untuk menemuramah pasukan di sebalik Don’t Stop the Party. Dibangunkan oleh Avalon Systems; pasukan ini terdiri daripada 7 pelajar Malaysia dalam program Game Development di UOWM KDU dan merupakan Projek Tahun Akhir mereka. Tak nampak macam projek daripada pelajar kan? Baiklah! Mari saya kenalkan anda semua kepada pasukan Avalon Systems. Mereka terdiri daripada:

Sophie binti Azlan – Sophie (Project Lead, Narrative Designer)

Nicholas Tung Ka Sin – Nick (Tech Lead)

Erick Ritcher Lim – Erick (Art Lead, 3D Modeller)

Amirul Zameer – Mo (Character Designer & Animator, Concept Artist)

Thomas Tai Man Kit – Thomas (Programmer, Audio)

Felicia Wu Qiu Yi – (Programmer, UI)

Adam Danial Zalizam – Adam (Systems, Gameplay Mechanic & Levels Designer)

Asalnya Don’t Stop the Party jauh berbeza daripada apa yang anda lihat sekarang. Dalam temuramah kami, Sophie mendedahkan bahawa mereka pada awalnya ingin menghaslikan RPG berdasarkan Hang Tuah. Selepas berpuluh-puluh perbincangan dan diskusi, akhirnya idea itu berubah kepada sebuah permainan video “fighting co-op“. Niat utama mereka masih kekal sama iaitu mencipta sebuah permainan video di mana orang ramai boleh nikmati bersama rakan-rakan atau keluarga. Lantas, penekanan diberi pada aspek “local multiplayer“. Diinspirasikan oleh permainan video seperti siri Persona dan The Caligula Effect, Sophie mendapat idea sulungnya dan memburu rakan sekelasnya untuk sama-sama menghasilkan permainan video dengan elemen-elemen di atas.
Apabila ditanya tentang tugas setiap ahli, Sophie menjawab pembahagian tugas telah diputuskan pada awal projek. Setiap ahli tahu apa yang mereka ingin lakukan dalam projek dan pada masa akan datang di industri, lalu memberi fokus untuk apa mereka mahu. Mana-mana projek tidak akan berjaya tanpa kerjasama yang kukuh, kan? Mereka akan bertemu dan berbincang pada setiap minggu, dengan kemas kini harian dilakukan melalui Whatsapp. Sophie mengaku dia terpaksa mendesak ahli pasukan kerana mereka mengambil masa yang terlalu lama untuk menghasilkan versi prototaip. Nasib baik selepas ia selesai, semuanya berjalan lancar.
Nick juga membantu dengan pembahagian tugas kepada ahli-ahli lain, dan mencari tugas apa yang perlu diselesaikan. Di bahagian seni, Erick dan Mo sering berkomunikasi antara satu sama lain sebelum menghantar hasil rekaan kepada bahagian tech. Secara keseluruhan, projek ini memakan masa selama 8 bulan dengan dua bulan perancangan awal oleh Sophie. Ini bermaksud jangka masa sebenar untuk projek tahun akhir mereka adalah 6 bulan. Memang satu pencapaian yang sangat hebat dengan kualiti yang sama bagus!

Sudah tentu, macam-macam masalah akan timbul semasa proses pembanguan permainan video. Ramai ahli pasukan setuju yang mereka menghadapi sedikit cabaran untuk menghasilkan watak pertama iaitu Delilah. Di sini Erick jelaskan yang mereka ingin modelkan watak paling sukar terlebih dahulu kerana watak-watak lain adalah lebih mudah. Mo pun mengaku yang kebanyakkan cabaran itu datang daripada aspek “rigging” dan animasi rantai besi (senjata Delilah).
Bukan itu sahaja, konsep Don’t Stop the Party pun sentiasa berubah-ubah. Reka bentuk permainan sepatutnya berbentuk segi empat untuk pertarungan 1v1, tetapi selepas menerima cadangan daripada pensyarah untuk mengubah permainan video kepada  “4 player co-op“, reka bentuk persekitaran telah dibuat semula kepada segi empat tepat. Selain daripada itu, rekaan pakaian untuk watak dihasilkan secara atas talian oleh beberapa ahli. Ketika mencantumkan bahagian-bahagian tersebut, ia tidak teratur dan kurang kemas kerana masing-masing harus bekerja secara berjauhan. Selepas memperbaiki beberapa kesilapan, akhirnya semua menjadi seperti yang diinginkan. Di bahagian audio, Thomas tidak mempunyai apa-apa masalah khusus, cuma ia bukan sesuatu yang biasa dia lakukan, tetapi lama-kelamaan menjadi mahir.
Soalan seterusnya yang ditanya oleh kami adalah berkenaan jalan cerita dan konsep Don’t Stop The Party. Empat watak pergi ke sebuah parti, dan di situ, mereka boleh menjadi sesiapa sahaja yang mereka mahu. Untuk cipta parti idaman, kalahkan si penganjur parti. Plotnya agak mudah untuk faham dan menyuruh pemain untuk berlawan dengan tiga watak lain. Tetapi rupanya ada lebih banyak lagi yang anda perlu tahu. Konsep parti sebenarnya ialah berdasarkan motivasi, trauma, pengaruh dan keputusan tuan penganjur yang ingin lari daripada kehidupan sebenar mereka manakala setiap watak pula direka mengikut stereotaip tertentu. Antara watak-watak yang ada ialah:

Delilah the Delinquent

Nama pun “delinquent”! Dialah penyebab masalah paling besar semasa pembangunan Don’t Stop The Party, dan mempunyai rantai besi yang melakukan damage yang tinggi.

Cain the Robot

Seorang lelaki ala-ala gentleman dengan ekspresi UwU di wajah monitornya.

Clark the Hero

Wira tipikal yang sering bercakap tentang menyelamatkan dunia.

Fay the DJ

Tuan rumah parti yang asalnya ditulis sebagai antagonis.

Lon the Announcer

bukan “playable character“.

Mereka ingin mendalami latar belakang setiap watak, tetapi tidak mempunyai masa untuk menulis jalan cerita “single-player“. Pemain yang peka boleh mendapatkan petunjuk-petunjuk tentang watak-watak di atas yang tersorok di dalam permainan tapi pastikan mata anda tajam! Sebab petunjuk ini mudah terlepas pandang.

Di halaman itch.io, kita boleh baca tentang sebuah kemas kini baru untuk Don’t Stop the Party. Sophie menjelaskan bahawa kemas kini itu akan memperbaiki “bug” untuk menyelesaikan beberapa masalah dalam permainan dan audio. Selepas mengeluarkan kemas kini tersebut, setiap ahli akan sibuk melakukan menamatkan baki-baki subjek dan memulakan latihan praktikal – jadi ini akan menjadi kemas kini terakhir buat masa sekarang. Walaupun masing-masing akan sibuk tidak lama lagi, pasukan Avalon Systems sudah mempunyai rancangan untuk menghebatkan lagi Don’t Stop the Party. Malangnya, mereka tidak mempunyai sumber untuk benar-benar mengembangkan lagi permainan. Bagi mana-mana syarikat penerbit yang berminat, anda boleh hubungi mereka sekarang!
Apakah inspirasi utama untuk Don’t Stop the Party? “Demi lulus”, Sophie jawab. Dia mendorong semua orang untuk mencipta sebuah permainan video yang hebat agar mereka memiliki sesuatu yang boleh dibanggakan untuk ditunjukkan kepada industri. Di samping itu, Sophie ingin orang ramai fikir yang Don’t Stop the Party ialah sebuah projek indie, dan bukan projek oleh pelajar. Nick setuju, dan mengatakan ia adalah pengalaman yang bagus sebelum memasuki industri.

Jika semua jalan lancar dan mereka kumpul semula, projek seterusnya ialah RPG Hang Tuah yang disebutkan di atas. Dengan fokus pada “single-player“, RPG ini akan mengisahkan Hang Jebat. Mo sudah mempunyai konsep untuk watak-watak, dan ia pasti menjadi projek yang penduduk Malaysia akan nanti-nantikan.
Walaubagaimanapun, sokongan daripada kerajaan amat penting agar industri terus berkembang. Sophie merasakan industri tempatan kita sedang mengembang lagi dan memuji MDEC dan syarikat-syarikat lain kerana memberikan sokongan kepada pemaju tempatan. Erick menyuarakan pendapatnya dan fikir sekarang adalah masa yang sesuai. Pelbagai studio tempatan seperti Passion Republic dan Metronomik sedang menghasilkan permainan video berdasarkan IP mereka sendiri dan percaya lebih banyak kandungan tempatan adalah bagus untuk industri.

Sebagai “senior” anda semua, marilah kita dengar beberapa nasihat dan tips daripada pasukan Avalon Systems untuk rakan-rakan dalam kursus Game Development:
Banyak selidik dan rancang awal. Bukan sahaja untuk diri sendiri, tetapi juga untuk ahli-ahli lain. Bekerja dengan rakan sepasukan, dan kenali kekuatan dan kelemahan mereka. Anda juga harus belajar untuk kata “tidak” kepada kritikan serta mempunyai visi sendiri. Nasihat orang lain boleh didengar, tetapi ia masih ialah permainan video anda. -Sophie.
Bersikap telus dengan rakan sepasukan dan beritahu mereka jika anda boleh atau tidak melakukan tugas dalam jangka masa tertentu. Ini membina kepercayaan pada masa akan datang. -Erick.
Faham tugas dengan jelas dan belajar cara untuk menghuraikan dan menyusun semula data semasa proses pembangunan. Sentiasa mempunyai sikap ingin tahu dan periksa semula setiap kod secara konsisten. -Nick.
Mempunyai jadual mingguan untuk menyelesaikan aset yang harus diuji. Ini penting kerana anda tidak tahu jika ia boleh berfungsi atau tidak. Selain itu, beri peluang kepada diri sendiri untuk mencuba seni 2D atau 3D bergantung pada apa yang anda kurang mahir. -Mo.
Walaupun belajar perisian baru mungkin menakutkan, tetapi tutorial atas talian adalah cara yang bagus untuk belajar. -Felicia.
Selain memahami rakan sepasukan anda, kenali juga had diri sendiri. Jangan segan minta tolong, dan apabila perlu, cuba tutorial atas talian. -Thomas.
Penyelesaian “terbaik” tidak semestinya ada, dan anda perlu memahami apa yang cuba dilakukan di tutorial. Ia mungkin tidak berfungsi dalam projek kita, jadi anda perlu tahu bagaimana untuk menyesuaikannya. -Nick.
Dapatkan bantuan seramai mungkin untuk menguji permainan video anda, daripada rakan-rakan hingga ke orang luar untuk mencari masalah yang tidak biasa anda jumpa. -Adam.
Secara keseluruhan, pasukan Avalon Systems ingin mengucapkan terima kasih kepada keluarga kerana memberi sokongan dan peluang untuk memasuki kursus Game Development dan juga antara satu sama lain kerana berjaya menghabiskan projek ini bersama-sama. Sebelum menamatkan temuramah, mereka juga tidak ingin lupa encik Google yang sentiasa ada di sisi!
Budaya Malaysia tidak mempunyai wakil yang besar dalam industri permainan video. Sekiranya kumpulan dinamik ini bersatu semula satu hari nanti, ia mesti sangat menarik untuk melihat bagaimana mereka membangunkan sebuah RPG Hang Tuah kerana setiap seorang mempunyai matlamat untuk mengenalkan unsur tempatan ke setiap projek pada masa depan. Potensi di industri Malaysia kelihatan cukup cerah dengan bakat-bakat seperti ini yang masuk.
Itu sahaja untuk temuramah ini, dan jika ingin sokong mereka, muat turun Don’t Stop the Party pada pautan di bawah.

 MUAT TURUN DI SINI
Jangan lupa untuk ikuti kami di TikTok!
  @gamersantaimy
Tags: Avalon SystemsDon't Stop the PartyinterviewMalaysiaTemuramahUOWM KDU


[DCFD 2021] Filem The Flash menampilkan treler pertama! Flash jumpa Batman lama!

Treler terbaru filem The Flash milik Warner Bros. dan DC telah didedahkan hari ini dan menunjukkan wira kita pecut ke dimensi baru! Anda boleh tonton treler di bawah untuk gambaran lebih jelas tentang filem The Flash:

Filem The Flash adalah berdasarkan jalan cerita Flashpoint oleh DC Comics. Dalam komik, Barry Allen terbangun di DC Universe yang sangat berbeza. Superman nampaknya tidak wujud. Warga Atlantis (Aquaman) berperang dengan penduduk Themyscira (Wonder Woman. Di bandar Gotham, Bruce Wayne dibunuh di depan ibubapa, dan ayahnya, Thomas Wayne, menjadi Batman sebagai gantinya. Barry adalah satu-satunya orang yang mengingati apa yang sebenarnya berlaku, di mana dia terpaksa melalui antara realiti untuk membetulkan apa yang berlaku.

Walaupun Ezra Miller disahkan akan berlakon sebagai Barry Allen dalam DC Extended Universe pada tahun 2014, dan kemudian membuat debut pertama di Batman V Superman: Dawn of Justice pada tahun 2016, filem solonya telah mengalami beberapa masalah. Sepanjang proses produksi awal, filem The Flash telah menukar ganti penulis dan pengarah beberapa kali, tetapi akhirnya memilih Andy Muschietti sebagai pengarah dan Christina Hodson sebagai penulis skrip.
Sejak itu, proses pembikinan telah berjalan dengan lancar dan mereka pun membuat beberapa pengumuman mengejutkan seperti membawa masuk Michael Keaton sebagai Batman semula (beliau berlakon sebagai Batman pada filem tahun 1989).
Selain Keaton, Ben Affleck akan memegang peranan sebagai Batman versi DCEU dalam filem, manakala Sasha Calle akan memulai debutnya sebagai Supergirl. Bersama barisan pelakon ini adalah:
Kiersey Clemons yang kembali sebagai Iris West dari Justice League (Zack Snyder)Ron Livingston sebagai Henry Barry (ayah Flash)Maribel Verdú sebagai Nora Barry (ibu Flash)
 Michael Keaton sebagai Batman (1989)
Memang ramai yang tidak sabar untuk menonton filem The Flash, lagi-lagi apabila mendapat tahu bahawa Keaton akan kembali menjadi Batman selepas lebih dari 30 tahun. Tetapi buat masa ini, kita hanya mampu menunggu sehingga mereka mengumumkan maklumat lanjut.
Untuk segala liputan kami tentang DC FanDome 2021 (DCFD 2021), sila tekan pautan ini.
Jangan lupa untuk ikuti kami di TikTok!
  @gamersantaimy
Tags: batmanDC FanDomefilemThe Flash


Sony Centre Mid Valley membuka pre-order PS5 bagi Julai 2022! Ada bundle Horizon Forbidden West!

Seperti biasa, bulan baru bermaksud pre order untuk PS5 kembali lagi untuk gamer yang ingin mencuba nasib untuk mendapatkan konsol terbaru PlayStation. Sony Centre Mid Valley sekali lagi membuka borang dalam talian untuk anda mencuba nasib untuk memiliki konsol PS5 pada bulan Julai. Anda boleh mengisi borang tersebut melalui pautan ini. Borang ini tersedia mulai 8 Julai sehingga 11 Julai pada jam 2pm.

Untuk pre-order kali ini, ada dua versi konsol yang tersedia untuk anda pilih dengan tambahan controller DualSense. Lebih menarik sekali, salah satu versi konsol tersebut datang dengan bundle game Horizon Forbidden West. Harga untuk konsol bundle tersebut ialah RM 2519 untuk versi pemacu cakera Ultra HD Blu-ray manakala RM 2089 untuk versi konsol digital. Kalau anda ingin konsol biasa sahaja juga boleh. Anda pilih sahaja versi mana yang akan inginkan. Berikut adalah posting Facebook oleh Sony Centre Mid Valley:

Bukan setakat itu sahaja, terdapat banyak game tersedia untuk anda tambah pada pre order PS5, contohnya Uncharted: Legacy of Thieves Collection, Gran Turismo 7 dan lain-lain. Anda juga boleh menambah waranti untuk untuk versi konsol yang dikehendaki. Peranti PS5 lain seperti Pulse 3D Headset, media remote dan charging station juga tersedia untuk anda tempah.
Anda juga boleh melanggan PS Plus yang baru juga melalui borang dalam talian tersebut. Kalau rasa storan PS5 tidak mencukupi, anda juga boleh menambahnya. Terdapat dua pilihan NVMe M.2 SSD tersedia iaitu 1TB (RM 799) dan 2 TB (RM 1549).

Mereka yang bernasib baik untuk mendapatkan konsol PS5 ini, akan dihubungi oleh pihak Sony Centre Mid Valley seawal 12 Julai 2022. Jika anda tidak mendapat sebarang panggilan, anda perlu tunggu pra-pesanan pada bulan yang seterusnya. Jadi, anda yang masih inginkan konsol PS5 ini jangan lupa untuk mengisi borang daripada Sony Centre Mid Valley untuk bulan Julai. Mungkin anda antara yang bertuah untuk memiliki PS5. Jika anda ingin membaca semua liputan kami tentang PS5 termasuk berita terkini dan ulasan, sila klik di pautan ini.
Jangan lupa untuk ikuti kami di TikTok!
  @gamersantaimy
Tags: Pre-order PlayStation 5ps5Sony Midvalley


Menurut peminat, versi Spider-Man Fortnite lebih baik dari Marvel’s Avengers

Dengan keupayaan untuk mengharungi pulau baru Fortnite sebagai Spider-Man, sesetengah peminat mula membuat perbandingan wira tersebut antara versi Fortnite dan Marvel’s Avengers. Fortnite yang baru memasuki bab ketiga telah memperkenalkan beberapa mekanik permainan baru dan mengesahkan bahawa Spider-Man akan menyertai permainan tersebut. Pemain kini boleh mengalami pelbagai halangan cuaca secara rawak di seluruh pulau.

Seorang pengguna Twitter, YassinLNey telah mengongsikan sebauh video yang menunjukkan web-slinging Spider-Man versi Fortnite yang menggunakan Web-Shooter yang baru. Dalam video tersebut, karakternya yang berpakaian seperti Spider-Man dilihat berayun dengan lebih dinamik di langit dan menggunakan pelbagai objek dengan penuh lancar. Pemain lain yang meminati Spider-Man terus melakukan memberikan pendapat masing-masing mengenai animasi dan pergerakan Spider-Man Fortnite yang lebih baik daripada Spider-Man Marvel’s Avengers.

Wtf the web swinging in fortnite is insanely good??? pic.twitter.com/GHMu9V2bkc— Yassin (@YassinLNey) December 6, 2021

Ramai yang mengatakan bahawa Fortnite membuat kerja yang bagus dan lebih baik dari Marvel’s Avengers. Ramai juga yang mempertikaikan kenapa permainan Marvel’s Avengers itu sendiri tidak mempunyai hasil yang lebih baik daripada Fortnite. Perbandingan ini mula dibuat kerana tarikh pelepasan untuk kedua-dua permainan adalah rapat. Marvel’s Avengers telah menambah Spider-Man sebagai hero eksklusif PlayStation bulan lalu. Ia juga telah dibuat perbandingan dengan Spider-Man versi Insomniac. Versi Insomniac boleh dikatakan lebih kepada gaya wall-crawler sebab itu ia versi terbaik untuk Spider-Man.

Versi Fortnite dan Marvel’s Avengers sebenarnya sama sahaja. Pemain hanya berlari dan melakukan akrobatik sambil berayun di persekitaran. Cuma perbezaannya pada animasi dan Web-Swinging oleh Spider-Man. Animasi Spider-Man di Fortnite telah memberikan pemain harapan untuk babak baru yang penuh aksi dan masih banyak lagi kandungan baru akan datang. Bukan setakat itu sahaja, The Rock dan peta baru juga akan memberikan pengalaman lebih kepada pemain. Menurut Epic Games, musim ketiga Fortnite mempunyai lebih ramai pemain log masuk dan nampaknya permainan tersebut akan mempunyai peluang yang lebih cerah pada masa depan.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Untuk segala liputan mengenai permainan, sila klik pautan ini.
Sumber: Twitter, Screenrant
Jangan lupa untuk ikuti kami di TikTok!
  @gamersantaimy
Tags: FortniteMarvel's AvengersSpider-Man


Mana datang Misai pada muka Naruto? – Teori tentang asal usul misai Naruto

Kali ini, kami ingin berkongsi fakta berkenaan Naruto. Seperti yang kita tahu, Naruto mempunyai reka bentuk yang cukup dikenali. Dia memakai jaket oren terang dan mempunyai lingkaran merah di belakang, headband yang mengenakan simbol Konoha dan memakai selipar Zōri. Walau bagaimanapun, kita dapat lihat perbezaan yang ketara dengan watak yang lain seperti misai pada kedua-dua belah mukanya.

Terdapat misteri di sebalik misai yang ada pada muka Naruto dan masih tiada lagi maklumat rasmi tentang misainya itu sehingga hari ini. Terdapat penjelasan yang menarik berkaitan misai Naruto selain reka bentuk yang menarik dan unik untuk menonjolkan lagi watak utama dalam siri Naruto ini.

Jawapan pertama dan paling mudah untuk misai Naruto ialah pilihan reka bentuk. Masashi Kishimoto mahu Naruto kelihatan seperti musang yang telah mengambil bentuk manusia. Ada yang mengatakan bahawa rupa sebenar Naruto adalah musang.
Ebisu juga mencadangkan dalam bab awal bahawa Naruto adalah bentuk manusia kepada musang berekor sembilan dan ia merupakan metafora yang terbaik dalam siri ini.

Misai yang mengenakan garis hitam itu adalah hasil daripada manga yang menggunakan format hitam dan putih sahaja. Terdapat alternatif lain yang mencadangkan untuk menghitamkan sedikit muka Naruto lalu menggunakan garis putih di mukanya, tetapi itu akan menjadi lebih usaha daripada yang sepatutnya.
Misai mungkin hanya pilihan kreatif, tetapi tidak semua peminat berpuas hati dengan jawapan sedemikian, jadi mereka mencari petunjuk dalam naratif. Sebagai contoh, misai kelihatan seperti sifat tersendiri, tetapi ia tidak eksklusif untuk Naruto. Mereka juga muncul pada Ginkaku dan Kinkaku, yang memperoleh sebahagian daripada chakra Sembilan-ekor dengan memakan dagingnya. Ini boleh bermakna bahawa tanda itu eksklusif untuk mereka yang mempunyai kaitan dengan Kurama.

Teori mengenai misai ini disokong lagi apabila rupa misai berubah apabila chakra musang ekor sembilan digunakan. Semasa Naruto menggunakannya, misainya menjadi lebih besar dan menutupi lebih banyak pipinya. Apabila Naruto menggunakan mod chakra Ekor sembilan yang lebih tinggi, misainya menjadi tanda yang kelihatan jelas pada mukanya. Nampaknya perubahan ini menunjukkan bahawa misai itu adalah di bawah pengaruh musang ekor sembilan.

Terdapat beberapa teori yang boleh dibahaskan, seperti Naruto dilahirkan dengan misai sedangkan musang berekor sembilan belum dimasukkan ke dalam dirinya. Kedua, ibu Naruto iaitu Kushina yang pernah menjadi jinchuriki musang berekor sembilan, namun wajahnya tidak mempunyai apa-apa misai.
Tambahan, anak-anak Naruto mempunyai corak misai di muka mereka walaupun tidak pernah menerima chakra secara langsung dengan Kurama. Mungkin ini semua hanya kesilapan yang terlepas pandang oleh Kishimoto, jika tidak, mesti ada sebab lain untuk misai ini.

Jadi, apa pendapat korang tentang misai di muka Naruto dan watak-watak lain? Kongsikan pendapat korang di ruangan komen. Untuk lebih banyak berita tentang Naruto, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Naruto Uzumaki


Acer Malaysia meraikan 12.12 dengan pelbagai promosi & diskaun GEMPAK!

Selepas 11.11 Sales yang berjaya pada bulan lepas, Acer Malaysia ingin meraikan promosi yang lebih hebat untuk peminat pada 12.12 ini! Promosi ini bermula pada 6 Disember di Shopee dan tamat pada 12 Disember dengan diskaun sehingga RM1,000 serta hadiah bernilai sehingga RM1,300 untuk Acer Swift 3 di Shopee dan Lazada. Promosi ini akan berlangsung sehingga 14 Disember 2019.

Promosi Predator League 2020 Malaysian PUBG Final di Shopee!
Bersempena dengan Predator League 2020 Malaysian PUBG Final yang berlangsung pada 7 dan 8 Disember 2019 di Battle Arena, Jaya Shopping Centre, Acer Malaysia memulakan 12.12 Sales lebih awal dari yang lain, untuk menawarkan promosi khas untuk produk gaming, aksesori dan barangan terpilih.

Peminat boleh mendapatkan Nitro 5 yang dikuasakan oleh NVIDIA GeForce GTX 1050 hanya untuk RM2,699! Bagi gamers yang mencari prestasi yang lebih kuat, Acer Malaysia menawarkan harga khas RM4,099 untuk varian Acer Nitro 5 NVIDIA GeForce GTX 1660. Lima unit akan disediakan pada harga RM2,999 di Shopee Shocking Deals pada 12 Disember 2019, 12AM hingga 2AM. Ini adalah diskaun sebanyak RM1,500 (30%)!

Harga promosi juga disediakan untuk Predator Helios 300 dan Predator Triton 500, masing-masing diturunkan sebanyak RM1,000. Acer Malaysia juga mempunyai promosi untuk aksesori dan barangan Predator seperti mousepad, papan kekunci, backpack Predator Hybrid , bomber jacket, jersi, topi, dan beg kalis air bermula pada nilai RM39. Anda boleh tekan link di sini.

12.12 Sales di Shopee dan Lazada!

Selain daripada gaming, Acer Malaysia juga menawarkan promosi untuk komputer riba kasual dengan Acer Aspire 3 yang boleh didapati untuk RM1,212. Selain itu, Acer Malaysia akan mengadakan lelongan bermula dari RM12 untuk Aspire 3 pada 12 Disember 2019 10.00PM dan KG241QA pada 6 Disember, 8.00PM di Shopee. Predator XB273K, gaming monitor 4k UHD 27-inci yang menyokong NVIDIA G-Sync akan menerima diskaun sebanyak RM1,200 (25%).

Pada masa yang sama, Acer Malaysia bukan sahaja menawarkan diskaun RM1,300 untuk Swift 3, mereka juga menawarkan hadiah bernilai lebih daripada RM1300 seperti lesen seumur hidup untuk Microsoft Office Home dan Student 2019, Acer Super Care2 extended warranty, Roll top Jr. Backpack, dan McAfee Internet Security.
Kedua-dua promosi XB273K dan Acer Swift 3 boleh didapati di Shopee pada 12 Disember 2019 dan di Lazada pada 12 hingga 14 Disember 2019.

Produk
Shopee
Lazada
Nilai Asal (RM)
Promo (RM)
Shocking Deals (RM)

ACER XB273K
6 – 12Dec
6 – 12Dec
4599
3399
N/A

NITRO 5 – AN515-54-526L
6 – 12Dec
N/A
2999
2699
N/A

NITRO 5 – AN517-51-72GC
6 – 12Dec
N/A
4499
4099
2999

Predator League 2020 Merchandise Set
6 – 12Dec
N/A
569
299
N/A

SWIFT 3 – SF314-55-57T3
(with Acer SuperCare2
+ Rolltop Jr. Backpack
+ McAfee Internet Security)
12-Dec
6 – 12Dec
3499
2499
N/A

SWIFT 3 – SF314-55G-55DX
(with Acer SuperCare2
+ Rolltop Jr. Backpack
+ McAfee Internet Security)
12-Dec
6 – 12Dec
3799
2799
N/A

Acer Flagship Store (Lazada)

Acer Certified Store (Lazada)

Acer Authorized Store (Lazada)

Acer Store – Aoneplus (Lazada)

Acer Online Store (Shopee)

Acer Online Store – Laptop (Shopee)

Jangan lupa untuk ikuti kami di TikTok!
  @gamersantaimy
Tags: 12.12 Salesacer malaysiaDiskaunPredator League 2020 Malaysian PUBG Finalpromosi


WereGarurumon berubah menjadi CresGarurumon! Evolusi Mega Samurai baru!

Sejak kemunculan BlitzGreymon di anime Digimon Adventure 2020, ramai peminat Digimon yakin bahawa evolusi baru untuk Gabumon akan tiba tidak lama lagi. Walaupun banyak episod telah berlalu, akhirnya WereGarurumon berubah menjadi CresGarurumon dalam cara yang agak dramatik!

HARAP MAKLUM! TERDAPAT SPOILER UNTUK DIGIMON ADVENTURE 2020 EP 56

Diperkenalkan dalam permainan video, BlitzGreymon dan CresGarurumon adalah evolusi Mega alternatif untuk Agumon dan Gabumon, dan digelar sebagai “subspecies.” Dalam Episod 56, debut anime CresGarurumon muncul ketika Gabumon dan Yamato bertemu dengan Digimon samurai bernama Zanbamon di sebuah hutan.
Bagi mereka yang tidak tahu, evolusi CresGarurumon sebenarnya secara langsung berkait rapat dengan latar belakang Zanbamon. Penduduk kampung menceritakan sebuah kisah lama kepada Yamato dan Gabumon bahawa seorang pahlawan emas yang memegang “pedang bulan sabit kuning” akan datang untuk membantu menyelamatkan mereka daripada kuasa jahat Zanbamon. Gabumon mula sedar bahawa dia mungkin adalah pahlawan tersebut dia mula bermimpi tentang CresGarurumon.

Setelah kedua-dua WereGarurumon dan MetalGreymon gagal mengalahkan Zanbamon, Yamato berjaya jumpa pedang legenda ini, yang merupakan objek penting untuk membuka potensi tersembunyi Gabumon. Dalam pertarungan, pedang ini terbelah kepada dua. Sambil memegang bahagian yang terbelah itu, kekuatan persahabatan Yamato dan WereGarurumon mencetuskan evolusi CresGarurumon!

Seperti filem klasik samurai, CresGarurumon mengalahkan Zanbamon menggunakan satu serangan kuat yang menyebabkan kepala Zanbamon jatuh dari badannya. Ala-ala macam penggal kepala lah kan. Kini, siri anime Digimon Adventure 2020 mempunyai dua komponen penting yang diperlukan untuk Omegamon Alter-S. Adakah ia akan berlaku? Saya pun tidak tahu tetapi kemungkinan besar, saya akan kata ya. Untuk segala liputan kami tentang francais Digimon, sila tekan pautan ini.
Sumber – Wikimon
Jangan lupa untuk ikuti kami di TikTok!
  @gamersantaimy
Tags: animeCresGarurumondigimonDIGIMON ADVENTURE 2020GabumonWereGarurumonZanbamon


4 Anime paling mengecewakan pada tahun 2021! (menurut MAL)

Secara keseluruhannya tahun 2021 penuh dengan anime yang hebat dan menyeronokkan. Tahun ini juga akan lebih hebat dengan penampilan pelbagai anime gempak semuanya. Tetapi seperti biasa, sudah tentu ada siri anime yang mengecewakan dan seperti biasa peminat akan menilainya di sebuah laman web myanimelist. Jadi, mari kita lihat empat anime paling mengecewakan pada tahun 2021!

Tesla Note
Anime ini menggunakan CGI sama seperti Ex-Arm. Ia telah ditayangkan pada Oktober 2021 dan tamat pada Disember lepas. Tesla Note telah mendapat skor 4.7/10 di myanimelist. Berikut adalah sinopsis Tesla Note:

Mission T ialah operasi rahsia untuk menyelamatkan dunia daripada kemusnahan. Dilatih sebagai ninja dari usia muda, Botan Negoro telah dibesarkan untuk menjadi pengintip terunggul, bekerjasama dengan seorang lagi pengintip hebat, Kuruma. Matlamat mereka adalah untuk mendapatkan semula legasi daripada pencipta genius Nikola Tesla, “Shards of Tesla.” Bolehkah kedua-dua mereka memperdayakan ejen negara lain untuk mendapatkan serpihan tersebut?

Ex-Arm
Ini antara anime CGI paling mengecewakan yang telah ditayangkan dan ramai peminat anime tidak meyukainya. Anime ini telah ditayangkan pada Januari 2021 dan tamat pada Mac 2021, sebanyak 12 episod. Ia telah mendapat skor sebanyak 2.95/10 di myanimelist.
Selepas dilanggar trak pada 2014, Akira Natsume tersedar dan mendapati dirinya berada dalam mesin kerana koma selama 16 tahun. Semasa dia menyesuaikan dirinya dengan muka baru, dia telah disambut oleh pegawai polis, Minami Uezono dan rakan Androidnya, Alma. Pasangan itu menunjukkan Akira bahawa otaknya terkandung dalam peranti yang dipanggil EX-ARM. Di atas kapal penyeludup musuh, mereka bertiga mesti melarikan diri menggunakan apa-apa sahaja selain kepintaran dan kemahiran bertempur mereka.

The Promised Neverland S2
Promised Neverland telah mendapat banyak pujian pada musim pertamanya tetapi tidak untuk musim kedua anime tersebut. Ini kerana jalan ceritanya banyak di “skip” dan ia tidak memperkenalkan watak yang penting dalam anime tersebut. Sudah tentu ia membuatkan ramai peminat siri ini tidak berpuas hati dan memberi nasihat untuk membaca manga daripada menonton anime ini. Anime ini mendapat skor 5.42 di myanimelist.

RelatedPosts

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

One Piece: Apakah inspirasi Luffy Gear 5 (Sun God Nika)?

Emma, Ray, dan seluruh kanak-kanak telah melarikan diri dari Grace Field House. Walau bagaimanapun, dengan demon yang tidak henti-henti ingin menangkap mereka, perjuangan sukar untuk mendapatkan kebebasan mereka baru sahaja bermula.

The Fruit of Evolution: Before I Knew It, My Life Had It Made
Anime ini merupakan anime tipikal isekai dimana, watak utama yang dibuli dilahirkan semula di sebuah dunia lain. Tetapi anime ini mempunyai jalan cerita dan animasi yang biasa sahaja. Mungkin kalau anda betul-betul bosan akan menontonnya. Ia telah ditayangkan pada Oktober lalu dan tamat pada Disember 2021. Di myanimelist, anime ini mendapat skor sebanyak 6.12/10.
Pada suatu hari, seorang lelaki yang mengaku sebagai tuhan tiba-tiba menggodam interkom sekolah tertentu, mengarahkan semua pelajarnya bekerjasama dan bersiap sedia untuk dibawa ke dunia lain. Di sana, mereka akan diberikan kemahiran istimewa dengan harapan mereka menjadi wira dunia itu dan mengalahkan Demon King yang merosakkan tanah itu.Walau bagaimanapun, Seiichi Hiiragi, yang dibuli berterusan oleh rakan sekelasnya kerana memiliki penampilan yang tidak diingini, ketinggalan kerana tiada sesiapa yang sudi untuk berpasukan dengannya. Namun begitu, “tuhan” itu menghantar Siichi ke dunia lain dan membenarkannya menyertai rakan sebayanya. Malangnya, pengalaman pahit ini menyebabkan Seiichi tiba di lokasi jauh di dalam hutan yang jauh dari rakan sekolahnya dan manusia lain.

Anime apa pula yang paling mengecewakan anda pada tahun lepas? Boleh kongsikan kepada kami. Jika anda inginkan liputan lanjut mengenai anime, sila klik pautan ini.
Sumber: AnimeSenpai
Jangan lupa untuk ikuti kami di TikTok!
  @gamersantaimy
Tags: EX-ARMTesla NoteThe Fruit of EvolutionThe Promised Neverland Season 2


Katanya Pokemon Quest Akan Ke Mobile Minggu Hadapan

Pokemon Quest akan ke Mobile pada 28 Jun ini. Menurut Tweet dari akaun Twitter Pokemon Jepun, Pokemon Quest akan datang ke Android dan juga iOS. Tweet tersebut mengatakan yang Pokemon Quest telah di download lebih dari 2.5 juta pemain di Nintendo Switch, dan pre register untuk mobile, bermula hari ini.

Nintendo Switch版で世界250万ダウンロード達成！ わちゃわちゃ探検RPG『ポケモンクエスト』のスマホ版（iOS／Android対応）が、本日より事前登録開始！ ※iOS版の事前登録は、iOS11.2以降より対応 https://t.co/789KRNeRvx #ポケモン #ポケモンクエスト pic.twitter.com/NBCRzDojdq

— ポケモン公式ツイッター (@Pokemon_cojp) June 20, 2018

Game Freak, developer kepada game ini menyatakan bahawa game ini sebagai “rambunctious expidition RPG”. Pokemon Quest membenarkan pemain untuk mengembara ke pulau Tumblecube, dimana semuanya menjadi cube, termasuk Pokemon anda sendiri! Korang ada kelebihan untuk personalize stats pokemon korang, naik taraf base camp korang, dan korang boleh masak, wow!
Korang boleh pre register Pokemon Quest korang dekat App Store dan juga Google Play

Jangan lupa untuk ikuti kami di TikTok!
  @gamersantaimy
Tags: Game Freaknintendo switchPokemon Quest


MtG March Of The Machine memperkenalkan kad Skyclave Aerialist – info lengkap!

Kami kembali dengan satu lagi preview untuk kad terbaharu MtG: March of the Machine, di mana kali ini kita melihat Skyclave Aerialist! Saya ingin mengucapkan terima kasih kepada rakan kami di Wizards of the Coast kerana beri peluang ini, dan tanpa melengahkan masa lagi, berikut adalah isinya:

Pertama sekali, MtG: March of The Machine akan menampilkan kad yang kini boleh mengubah pertengah pertempuran – dengan mengubah pahlawan heroik kepada makhluk ngeri Phyrexian. Contoh terbesar adalah Skyclave Aerialist.

Kad ini bermula sebagai pengisi dek yang cukup bagus, dengan statline 2/1 dan efek ‘flying, semuanya pada kos 2 mana (1 colorless, 1 blue). Secara umum, kad ini amat solid jika anda mempunyai peneman yang betul seperti Sol Ring dan seumpamanya supaya dapat menyerunya dengan cepat.
Tetapi apa yang membuatkannya benar-benar unik ialah mekanik transformasi; menambahkan lagi 4 mana dan satu Phyrexian Green (dibayar dengan nyawa), anda boleh mengubahnya kepada Skyclave Invader.

Skyclave Invader memakan 6 kos (dan 2 nyawa ) untuk bawa keluar dengan melihat kad teratas di dek anda. Anda juga boleh bermain kad ini terus jika kad itu adalah jenis ‘land’. Selain itu, mekanik ‘transformasi’ akan menukarnya menjadi makhluk 2/4 dengan ciri ‘flying’, lantas menjadikannya alat yang bagus untuk mempertahankan diri daripada kad terbang lain.
Efek:
Apabila makhluk ini berubah menjadi Skyclave Invader, lihat pada kad teratas dalam dek. Jika ia adalah kad ‘land;, anda boleh meletakkannya di medan perang. Jika anda tidak meletakkannya di medan perang, letakkan di tangan anda.
Walaupun begitu, Skyclave Invader dan Skyclave Aerialist bukanlah jenis kad yang amat-amat OP. Kos Invader sudah cukup mahal dan bukannya kad terjamin yang kita boleh pakai. Sebaliknya, ia hanya akan muncul selepas kita mendapat kad tertentu.

Bagi mereka yang berminat, anda boleh mendapatkan Skyclave Aerialist/Invader dalam pek March of the Machine apabila ia dilancarkan pada 21 April. Sekali lagi saya ingin ucapkan terima kasih kami kepada Wizards of the Coast kerana beri kami peluang untuk melihat kad baharu ini!
Jangan lupa untuk ikuti kami di TikTok!
  @gamersantaimy
Tags: magic theMtG March Of The MachineSkyclave Aerialist.